**335/2**

**LUGANDA**

**OLUPAPULA**

**OLWOKUBIRI**

**JULY/AUGUST**

**2 ½ HOURS**



**ELITE EXAMINATION BUREAU MOCK 2019**

**Uganda Certificate of Education**

**LUGANDA**

(Okusoma Bwino, Eby’obuwangwa ne Litulica)

**OLUPAPULA OLWOKUBIRI**

2 HOURS 30 MINUTES

**EBIGOBERERWA.**

* *Olupapula luno lugabanyiziddwamu ebitundu 3, A, B ne C.*
* *Ddamu ebibuuzo bitaano (5) awamu.*
* *Ddamu ebibuuzo byonna mu kitundu A and B.*
* *Mu kitundu C, ddamu ebibuuzo bisatu (3) byokka ng’ekimu ku byo kya bitontome.*

**EKITUNDU A:**

1. Soma ekitundu kino n’oluvannyuma oddemu ebibuuzo ebikikwatako.

Mu bintu Ddunda Namugereka Lubambaggulu bye yatonda nabiteeka kunsi mwe muli omukwano. Katonda yatonda omukwano mu ngeri eyeewunyisa buli omu. Tegulabwa mangu tegukwatwako, kyokka ate weguba guli tegwebulizaayo, kuba gwo gulinga mpiso agezaako okugutuulira gumufumita n’aguvaako gulinga katiko olw’okuba nti tegunyigirizibwa.

Mu kujja kwagwo gujja mpola nnyo gweringalinga kyokka wadde ng’omukwano gulwaza naye ate kikolo kyadaggala kavumulira olw’ensonga nti alwadde obulwadde bw’omukwano olulaba ku kabiite we nga assuuka. Bwoba oyagala okumanya ekikaawa mu bikaawa ku nsi lega ku mukwano ogutanoze, so ngate nga gwanoze gukira sukaali mu kuwoomerera.

Mu bantu abeetaaga omukwano nga bakozesa emitima mwe muli mwanamuwala Ndibassa. Omukwano gwa Ndibassa ne Basajjabaka, gwatandikira eyo mu myaka egizaannya “jjangu onkwekule” era guzze guseyeggukira mu ndooliito ezenjawulo omuli n’okubakwata olubona nga bagabana akagonja nga basoma. Wano omukulu wessomero yabayisaako ow’embuya era n’abaragira bakole obweyamo nti aliba mwana wa mwana alibalaba nga bazeemu okugabana akagonja nga bakyasoma.

Naye nga bwekimanyiddwa nti eyaakaliddeko omwoyo mulondo omukwano gwa bavubuka bano gwagenda mu maaso nga bugolo. Era ekyeyamo kye bakola mu lujudde kyalabika nga kyali kigumaaza nga gye bagamba ente esula ku nkoomi anti bwowulira essa olowooza nti eseesaamu. Omukwano gwa Ndibassa ne Basajjabaka gwafuukira ddala ogw’ekimmemmette era ogwatuuka nokubasaza mu kabu anti nga buli omu lwatalabye ku munne ng’olwo olunaku lubeera ng’omwezi. Olwembeera eyo buli kawuungeezi yasojjolimbanga nagendako ewa ba Ndibassa, anti olwo nga gumutambuza serebu.

Bagamba nti akalya amaggwa, Ndibasa naye mu kiseera kino yagunjawo enkola era nalifuula kkatala. Nga bwe bamala ekyeggulo abagula akataala ka munakutadooba nagenda mu kaabuyonjo ne yeefanaanyiriza agenze okweyamba. Bwe yatuukangayo nga akataala akassa mu mulyango gwa kaabuyonjo ye nga yeetoloola manju waayo kunyumyamu na lulenzi lwe. Bwe y’ennyulanga nga akwata ttaala nga adda mu nju kugalangatanya kiwanga mu ngalo.

**EBIBUUZO:**

a) Menya ebintu bina ebinyonnyola omukwano okusiinzira ku muwandiisi.

(Obubonero 4)

b) Omuwandiisi ategezaaki bwagamba nti omukwano gwabwe guzze guseyeggukira mu ndooliito ez’enjawulo. (Obubonero 2)

c) Bintu ki ebiraga nti Ndibasa yali ayagala nnyo omulenzi we ono?

(Obubonero 4)

d) Kiki ekyalemesa Ndibassa okuddamu okugabana akagonja?

(Obubonero 2)

e) Nyonnyola amakulu g’ebigambo bino nga bwebikozeseddwa.

i) e Kaganga

ii) kabiite we

iii) lega

iv) Ogwekimemmette

v) Kugalangatanya

**Okuva ku f – I kkoppolola ekisinga obutuufu.**

f) Eyaakaliddeko mwoyo Mulondo kitegeeza;

i) Omukwano tosobola kugugula

ii) Abaagalana balina omwoyo omulungi.

iii) Ekikunyumidde tosobola kukyerabira.

iv) Kye wali okozeeko kyangu kya kuddamu.

g) Ebintu Katonda bye yatonda nga tebirabika mwe muli

i) Omutima

ii) Gonja

iii) Ssukaali

iv) Omukwano

h) Omuwandiisi okugamba nti Ndibassa yalifuula kkatala yali ategeeza ……..

i) Kukifuula kya tteeka

ii) kukifuula kya lubeereera

iii) Kukifuula kya bulijjo

iv) Kukifuula kya mpisa

i) Omutwe gw’ekitundu kino gwandibadde

i) Amaanyi g’omukwano

ii) Omukwano

iii) Ndibasssa alina omukwano

iv) Omukwano gwa Ndibassa ne Basajjabaka.

**EKITUNDU B:**

**Ddamu nnamba 2(a) ne 2(b).**

2. a) Maliriza engero zino nga bwe zoogerebwa. (Obubonero 10)

i) Atega ogumu …………….

ii) Atunda ayolesa ……………

iii) oguggwa ……………..

iv) N’e gw’ozadde …………….

v) ………………………. Zaawukanya emibala

vi) ………………. gukyamya enkoko ekyensuti

vii) ……………….. akuliisa engo.

viii) ofunda n’omusika ……………….

ix) Nkumanyi muze ………….

x) …………… ejjanzi terigenda nanzige.

2. b) Engero zino zituyigirizaaki? (Obubonero 5)

i) Gunsinze aliwa bitono.

ii) Gw’owonya eggere y’alikusambya

iii) Linda buwere yawanguza buvuma.

iv) Akaakyama amamera tekagolokeka

v) Wakka awunya “nga ggw’omulumbye ku nswa ze”

**EKITUNDU C:**

Ddamu ebibuuzo bisatu mu kitundu kino, ng’obiggya mu butabo obwenjawulo ng’akamu ku bwo ka bitontome.

**C. KALINDA: Pawulo kirimuttu.**

3. a) Nnyonnyola engeri Kalinda gy’alabulamu abatyoboola eby’obuwangwa.

(Obubonero 10)

b) Kalinda awabya atya omuntu abeera ayagala okuyiga ebyobuwangwa?

(Obubonero 10)

**Oba:**

3. b) “ …………….. Omusajja eyafa nga Mukulisitaayo mulungi yatuukiriza obuvunaanyizibwa bwe ng’omuzadde?

i) Muzadde ki ayogerwako mu bigambo ebyo era biggyiddwa mu ssuula ki? (Obubonero 2)

ii) Omuzadde ayogerwako atuukiriza atya obuvunaanyizibwa bwe mu Lugero Pawulo Kirimuttu? (Obubonero 18)

**ROBERT G MUKASA: Tokiiya ηηonge nto**

**Kola nnamba 4(a) oba 4 (b).**

4. a) “Mugandawo ozze naye?”

i) Ani ayogera ebigambo ebyo era abigamba ani? (Obubonero 2)

ii) Ayogerwako akola ki awo mu kiseera ekyo? (Obubonero 2)

iii) Biki ebyaddirira emboozi eyo okutuuka enkeera? (Obubonero 16)

**Oba**:

4. b) Akatabo Tokiiya ηηonge nto kayinza katya okutebenkeza omuvubuka wa leero mu nneyisa ennungi? (Obubonero 20)

**WYCLIFF KIYINGI: Gw’osussa Emmwanyi.**

**Kola nnamba 5 (a) oba 5 (b)**

5. a) Nyonnyola ebikolwa ebiragiddwa mu muzannyo guno ebireetedde abantu okubayisaamu amaaso. (Obubonero 20)

**Oba:**

5. b) “Hoo mwami Ssekalegga ………………..”

i) Ebigambo ebyo bisimbuddwa mu kitundu ki ekyomuzannyo era ani abyogera? (Obubonero 2)

ii) Bintu ki ebisaanyiza Ssekalegga okuyitibwa omwami? (Obubonero 10)

iii) Bintu ki ebiyinza okuviirako okuttatana ekitiibwa kye eky’obwami?

(Obubonero 8)

**MASAGAZI NE BANE: Balya N’ensekeezi.**

**Ddamu 6(a) oba 6(b)**

6. a) Soma ekitontome kino n’oluvanyuma oddemu ebibuuzo ku nkomerero yaakyo.

**OMUGOTEKO MU KIBUGA.**

1. Ekibuga kya leero,

Mugotteko katogo,

Nju ku nnyumba,

Mpaawo bussizo

2. Effumbiro ne buyonjo,

Byawulwa mizigo,

Olubalaza emisana

Kinaabiro ekiro

3. Sefuliya efumba

Kyogero kya mwana

Ebbaafu enaaba

Yeegoya ccapati

4. Empitambi efulumwa,

Esibwa mu matu,

Amazzi amajama,

Gawooma butunda

5. Omwana ne nnyina,

Bagabana musajja,

Omuvubuka ne taata,

Bawaanyisa bakazi.

6. Abavubuka okwenda,

Bakeera maliiri,

Abakadde okutala

Abato badd’eri

7. Obuyisa amatendo,

Bumiringusa agaze,

Omuzigo n’omuliro,

Okusuzibwa mu kattu.

**EBIBUUZO:**

i) Olukusa lw’omutontomi omuwandiisi alweyambisizza atya mu kitontome kino? (Obubonero 6)

ii) Bintu ki ebiyambye okuggyayo obulungi envuga y’ekitontome kino?

(Obubonero 4)

iii) Lulimi ki omuwandiisi lweyeyambisizza mu kitontome kino?

(Obubonero 4)

iv) Ekitontome kino kikuteeka mu mbeea ki? (Obubonero 2)

v) Ebigambo bino bitegeeza ki okusinziira ku kintontome?

- Obuyisa amatendo

- Gawooma butunda

- Bumiringuswa agaze

**Oba:**

6. b) Ekimu ku bigendererwa bya Masagazi ne banne mu kuwandiika “Balya n’ensekeezi” kwe kutulaga engeri gye tulina okweyisa nga tuli ne bannaffe. Nnyonnyola bulungi. (Obubonero 20)

**P MUKISA: Jjangu tutontome**

**Ddamu 7(a) oba 7(b)**

7. a) Soma ekitontome kino n’oluvanyuma oddemu ebibuuzo ku nkomerero yaabyo.

**EBIWOJJOLO**

Wali olabye ekiwojjolo okwomusana?

Ate wakiraba okwobutiti?

Singa on’okiraba okw’omukalwe ateera

Nakitunuulira okwobutiti, ojja kulaba bwe kyetya.

Bwe kiraba enkuba olwo etonnye,

Tekyeyagala, kyewumba nnyo

Kyeyanjuluza mpola mpola, ne kigamba nti,

Jjo ndye sennyera akaku!

Jjo ndyesennyera akaku!

Jjo ndyessennyera akaku!

Ekikyogeza nno bwe kityo,

Kuba tekyebuusa kititiwala,

Kirowooza nti singa kisennya ku buku,

Ne kikuma omuliro kinabugumako.

Akasana olwaka, anti n’okiraba,

Bwe kyetawula, bwe kyebuusa,

Ne kigamba nti,

Sirina, Sirina, Sirina mutwe,

Sirina mutwe gwetikka nku,

Sirina mutwe.

Olwo kyeyagala, olwo kyesanyusa

Kiraga erangi ennungi obulala,

Nekigamba nti,

Eno kkoyero, eno bbula,

Tolaba ssaali ate kaliyaati,

Eno ssebayira eno jjabbeeri,

Sirina, sirina, sirina mutwe,

Sirina mutwe gwetikka nku,

Sirina mutwe.

Gwe nno munange,

Singa obiraba, bigenderere,

Anti birungi nnyo!

Ojja kubiraba, binoonyereze!

Erangi ezo, mu bikooyi ebyo.

**EBIBUUZO:**

i) Nnyonyola ku nzimba ya sitanza mu kitontome kino. (Obubonero 5)

ii) Akakodyo k’okuwuntuwaza omuwandiisi akeeyambisizza atya? (Obubonero 4)

iii) Sitanza esembayo eyawukana etya ku sitanza endala zonna? (Obubonero 2)

iv) Nyonnyola ku nsengeka ye kitontome kino. (Obubonero 5)

v) Nyonnyola amakulu g’ebigambo bino nga bwe bikozeseddwa mu kitontome.

(Obubonero 4)

- Okw’omukalwe

- Kyewumba nnyo

- Kititiwala

- Bigenderere

**Oba:**

7. b) Nyonnyola engeri Phoebe Mukasa gy’atasuulirila butonde bwansi mu bitontome bya Jjangu tutontome. (Obubonero 20)

**BIKOMYE WANO.**