**335/2  
LUGANDA PAPER 2  
HOURS**

**KING’S COLLEGE – BUDDO**

**UGANDA CERTIFICATE OF EDUCATION**

**INTERNAL MOCK EXAMINATIONS 2020**

**ESSAAWA BBIRI N’EKITUNDU**

**Ebigobererwa**

* Olupapula luno lulimu ebitundu bisatu **A**, **B**, ne **C**.
* Ddamu ebibuuzo byonna mu kitundu **A** ne **B**.
* Mu kitundu **C**, ddamu ebibuuzo bisatu (**3**) byokka, okuva mu butabo obw’enjawulo ng’akamu ku bwo ka bitontome.
* Ddamu ebibuuzo bitaano (**5**) awamu.

**EKITUNDU A**

1. Soma ekitundu kino n’oluvannyuma oddemu ebibuuzo ku nkomerero yaabyo. (**obubonero 25)**

**KIZIBWE W’OMUNTU ATIIBWA NNYO**

Omuganda agamba nti mbulira gw’oyita naye aba ayagala kumanya mpisa zo. Empisa ez’ekintukiramu ekiziyiza ez’omu bantu, kyeyorekera jjuuzi mu kabbinkano kaaliwo ng’abantu beetegekera okulonda n’okulondebwa mu kulonda abakiise mu lukiiko lw’eggwanga olukulu.

Okufaananako n’ebyawandiikibwa mu Bayibuli, ebitutegeezebwa ku Maliyamu ne Yusufu okwewandiisa nga Kabaka Kerode bwa yali alagidde, na wano mu Uganda bwe kyabadde. Buli muntu yalina okudda ewaabwe gy’azaalibwa yeewandiisize eyo era gy’aba alondebwa. Anti ng’empisa ze zokka ze ziyinza okumulobera okuddayo.

Ekyawaliriza Maliyamu ne Yusufu okudda ewaabwe okwewandiisa, zaali nsonga za buwangwa bwabwe. Buli muntu mu kitundu gy’azaalibwa, wabeerayo empisa n’obulombolombo ebigobererwa. Kale nno omuntu bw’amanya nti enneeyisa ye si ya mu bantu, omuntu oyo abeera asudde eby’obuwangwa bye.

Abantu abamu naddala abeeyita abayigireze, bwe batunnulira eby’obuwangwa, babinyooma era tebabyagala naye obukulu bwabyo gye bali bweyolekedde mu kulonda okwakaggwa. Anti abaabadde basuubira okuyitamu bangi bawanduddwa, naye ng’entabwe byabuwangwa.

Mu kitundu ekimu mu Kampala, omwami omu yasabiddwa okweyogerako, ngamaze okweyogerako yasabiddwa aveewo. Mu kumwogerako we baakimuteereddeko nti yazaala omwana mu kizibwe we. So ng’ate kuva dda omwana wa Ssengaawo oba owa Kkojjawo takwatibwa mu kiseke. Anti okukwata mu kiseke we wayinza okuva okukemebwa omuntu n’abuuka n’oli nga tategedde.

Mu mpisa z’obuwangwa endala ezaasudde abaabedde beesimbyewo naddala wano mu Buganda, mwe mwabadde ey’okusigula baka basajja. Oli bwe baamwefuukirizzanga nti ye yasigula muka gundi n’amuteeka mu muzigo ng’olwo taalondwe. Waliwo omukazi gwe baalongidde okweddiza bba wa muto we so nga ye obufumbo bwamulema. Bwatyo n’ayonoonera muto we amaka! Oyo naye yalemeddwa okuyitamu lwa kuboola.

Abaasuula eby’obuwangwa byaffe n’okulonda abagenda mu lukiiko olukulu kwabasudde. N’oyo eyasibira oluzzi lw’abantu mu ddundiro lye naye yabadde ammiddwa akalulu! Anti mu Buganda omuntu tammibwa mazzi.

***(Kisimbuddwa mu Emmambya esaze owa wiki eggwaako nga 1 March 1989; nga kyawandiikibwa Sam Balekei)***

**Ebibuuzo**

1. Omuwandiisi ebya Maliyamu ne Yusufu abigeraageranyizza atya n’ebya Uganda? (obubonero 4)
2. Kabonero ki akakulu abantu kwe bayinza okumanyira nti baawukanye n’ebyobuwangwa byabwe? (obubonero 2)
3. Omuwandiisi atuwadde eby’okulabirako bimeka okutulaga ebyobuwangwa bw’ananti nga bwe biri ebikulu era bye biruwa?   
    (obubonero 6)
4. Wandiika sentensi emu okuva mu kitundu ky’osomye, ekakasa nti ne Bayibuli obuwangwa bwa kitiibwa. (obubonero 3)
5. Nnyonnyola amakulu g’ebigambo bino wammanga nga bwe bikozeseddwa mu kitundu ky’osomye.
6. ez’ekintukiramu
7. bweyolekedde
8. n’abuuka
9. yasigula
10. kuboola

Mu bibuuzo ebiddirira (f –j), koppolola ekisingako obutuufu okuva mu bikuweereddwa.

1. “............zeziyinza okumulobera okuddayo” kitegeeza nti:
2. Zimukkiriza okuddayo
3. Empisa tezimugaana kuddayo
4. Zimugaana okuddayo
5. Empisa ze si nnungi.
6. Abayigirize kye bayize mu kulonda okwakaggwa kiri nti:

i) Okuzaala mu kizibwe wo kibi nnyo.

ii) Eby’obuwangwa byabwe bikulu gye bali.

iii) Osobola obutalondebwa mu lukiiko olukulu

iv) Okunyooma kibi.

1. Omuwandiisi ayogedde ku Bayibuli kubanga:

i) Ayagadde okwogera ku Kabaka

ii) Ayagadde okwogera ku Maliyamu ne Yusufu.

iii) ayagadde okujuliza ebyawandiikibwa.

iv) Bayibuli kitabo kitukuvu.

1. Okusinziira ku kitundu ekisomeddwa, okulonda okwogerwako kwaliwo;

i) edda ennyo

ii) mu naku ntono eziyise

iii) mu myaka gya Kerode

iv) ng’abanunuzi baakawamba gavumenti.

1. Londako ekisingako obutuufu
2. Maliyamu ne Yusufu beesimbawo mu kulonda
3. Okusigula abakazi kyanyiiza nnyo abalonzi.
4. Bw’osibira oluzzi mu ddundiro teweesimbawo
5. Eby’ogerwako ebikulu bya mu Yuganda.

**EKITUNDU B**

Kola nnamba **2(a)** and **2(b)**

1. (a) Maliriza engero zino wammanga;
2. Amaanyi ameemanye
3. Zirindaba olwange
4. Ky’ofa togabye
5. Ssekamuli kansaze
6. ..................................y’afiira mu ddya.
7. ...................................awaddugala we walaba.
8. Egindi wala .....................................................
9. ......................................talya bwami.
10. ......................................teggwa meebaza.
11. Omuko omwavu ............................................

b) Engero zino zirina makulu ki agoomunda?

i) Ky’ofa togabye walumbe y’akigaba

ii) Asiika obulamu tassa mukono.

iii) Nnyama ntono okaayana eri mu nkwawa.

iv) Gw’owonya eggere y’alikusambya.

v) Enkoko y’omwavu teggwa meebaza.

**EKITUNDU C**

Ddamu ebibuuzo bisatu (3) okuva mu butabo bwa njawulo ng’akamu ku bwo ka bitontome.

C**. KALINDA: PAWULO KIRIMUTTU.**

Kola 3(a) oba 3(b)

1. (a) Nnyonnyola ensonga eziraga nti ne bwe yandibadde omuntu omulala nga si Pawulo yali wa kwetuga. (obubonero 20)

b) Omuwandiisi w’olugero Pawulo Kirimuttu atwoleka bukodyo ki ng’awandiika olugero lwe? (obubonero 20)

**ROBERT .G. MUKASA: TOKIIYA ηηOONGE NTO**

Kola 4(a) oba 4(b)

1. (a) Weeyambise ebyokulabirako olage ebintu ebireetera omuntu yenna okwegomba obulamu bw’omuvubuka Tokiiya.(**obubonero 20**)

b) Byabuwangwa ki ebifumbekedde mu lugero Tokiiya ηηoonge nto?   
  **(obubonero 20)**

**W. KIYINGI: GW’OSUSSA EMMWANYI**

Kola (5a) oba (5b)

1. (a) Laga olukonko oluli wakati w’ekibuga n’ekyalo ng’osinziira ku biri mu Gw’osussa emmwanyi. **(obubonero 20)**

b) Kiyingi ayanika atya abakyala mu muzannyo Gw’osussa emmwanyi? (**obubonero 20)**

**PHEOBE MUKASA: JJANGU TUTONTOME**

Kola 6(a) oba 6(b)

1. (a) Soma ekitontome kino n’oluvannyuma addemu ebibuuzo.

**ENKULA Y’OMUNTU**

Waliwo emitwe,

Emitwe egy’enjawulo,

Waliwo ogw’ensoomi,

Waliwo ogw’enkoona,

Ate ogw’ekibumbuli,

Tulina ogw’enseenene,

Waliwo ogw’amasiga,

N’ogwekibuutabuuta,

Kyokka era gyonna mitwe!

Tulina amaaso,

Amaaso aga buli ngeri,

Waliwo ag’endege,

Waliwo ag’engege,

Ate ag’oluwuka,

Tulina aga nnawolovu,

Waliwo ag’olwenge,

N’ag’obutuli bw’eddiba,

Era n’agendali,

N’ag’olutule

Kyokka era, gonna maaso!

Twakula amabeere,

Amabeere ag buli kika,

Waliwo ag’ensuubo,

Waliwo nnambaalaala,

Ate ag’empummumpu,

Tulina ag’ebiteeko,

Waliwo ag’eppaapaali,

Nambaalaala omusajja,

N’omukazi

N’aga nnansale

Kyokka era, gonna mabeere!

Baatuwa amagulu,

Amagulu ag’enjawulo,

Waliwo ag’enkobogo

Waliwo ag’ebitege,

Waliwo ag’obutagali,

Tulina ag’ekiyima,

Waliro era n’agakalegete,

N’ag’ensaamu,

N’ag’eminyolo,

Kyokka era, gonna magulu!

Twekulira enviiri

Enviiri eza buli nkula,

Waliwo munyerere,

Waliwo kaweke,

Ate ne masadde,

Tulina eza kakupe,

Ne kaweke owa kakumemme,

Ez’omuwemba,

Kyokka era, zonna nviiri!

Tulina ebyenyi,

Ebyenyi eby’emisono,

Waliwo eky’ensonda

Waliwo eky’amasega,

Ate eky’olubiri,

Tulina n’eby’empumi,

N’ekyekiwalaata,

N’ekyenyi nkunku,

Kyokka era, byonna byenyi!

Tulina emimwa,

Emimwa egyo egy’enjawulo,

Waliwo egy’olugali,

Waliwo egy’ensuumbi,

Ate n’egyo egy’entamu,

Awamu n’egy’omuntu,

Kyokka era gyonna mimwa!

Twaweebwa ebitundu,

Ebitundu bingi nnyo,

Naye siibimaleeyo,

Naawe noonya ebisigadde,

Omanye enkula zaabyo!

**Ebibuuzo.**

1. Omuwandiisi asengese atya ekitontome kye? (obubonero 4)
2. Ekitontome kizimbiddwa kitya? (Obubonero 4)
3. Bubaka ki obutontomebwako? (obubonero 4)
4. Omuwandiisi ayolesezza bukugu ki mu kitontome? (obubonero 4)
5. Sitanza esembayo eyawukana etya mu ndala zonna?(obubonero 4)

**Oba**

6b) Mukasa atumaiza atya nti amanyi enneyisa y’abantu b’omulembe   
 omutebi? (obubonero 20)

**MASAGAZI NE BANNE: BALYA N’ENSEKEEZI**

Kola 7(a) oba 7(b)

7a) Soma ekitontome kino ate oddemu ebibuuzo.

ESSANYU:

Essanyu bajjajjeffe okuligeza

Ku ly’owa gonja ogamba baali beebafu

Anti likwebuza likuddusa

N’obugujjana obulako n’obutuuliro.

bigezo ng’oyise olwo kiba kikujjuko

n’omutambuze ojula okumuyisa abirumike

okirako akimezezza okw’enjala

ayaluza enkoko omukira mu kwetala.

**Ng’ofunye** lupiiya nkumu ezitagambika.

Essanyu bukule busekooseko.

Oyagala obaaweemu bannoobo bwwe musula

Anti ng’okigagaganya okujaguza kukutembye.

Kabuladda aboneseeko akukyalire

Kaluulu n’olaya n’obugalo ne buvuga.

Bifuba mu\bigwamu n’obwala ne mukaza

Zokimmeeme ne ssegwanga ne zisalwa.

Gw’oyagala gw’osuuta gye gusula

Bwe gubasaza mu kabu nga muli naye

Essanyu, obukule n’obulali ne mutema

Buwoomereze okirako ak’olwegguloggulo.

Omulwadde assuuse Katonda yeebale

Essanyu! Buyinike olwo bukomye

Oguze kano na kali mbu omusanyuse

Naa

we olage essanyu lyo ng’assuuse.

M ssanyu njuba ekwakira mu bujjuvu

At’obunnyonyi bukaaba nga bamalayika

Bimuli biraka ng’ebiseikaaseka

N’omuddo ku ttale ne guba ng’omucamufu!

**Ebibuuzo.**

1. Ani atontoma era lwaki? (obobonero 4)
2. Bubaka ki obuli mu kitontome? (obubonero 4)
3. Laga enzimba y’ekitontome ekyo. (obubonero 4)
4. Laga ensibuko y’okubulwa essanyu. (obubonero 4)
5. Bifaananyi ki ebitwolekeddwa mu kitontome? (obubonero 4)

**Oba.**

7a) Laga engeri omuwandiisi wa Balya N’ensekeezi gy’ayolekamu ettendo

n’ekitiibwa ky’omukyala. (obubonero 20)

**BIKOMYE**