**335/1**

**LUGANDA**

**Paper 1**

**August, 2019**

**2 hours**

***🕮***

***🖎***

**Community**

UNNASE MOCK EXAMINATIONS

***Uganda Certificate of Education***

**LUGANDA**

**(OKUWANDIIKA EMBOOZI, OKUKYUSA, OKUFUNZA,**

**EBISOKO N’ EGGULAAMA)**

**OLUPAPULA OLUSOOKA**

**Essaawa bbiri (2 HRS)**

**EBIGOBERERWA:**

* *Olupapula luno lulimu ebitundu bibiri:* ***A*** *ne* ***B.***
* *Ekitundu A kola 1(a) oba 1(b).*
* *Ekitundu B kola 2(a) oba 2(b).*
* *Nnamba ssatu yonna yabuwaze.*

**EKITUNDU A**

Kola **1(a)** oba **1(b).**

1. (a) Londa omutwe gumu ku gikuweereddwa oguwandiikeko emboozi etekka wansi wa bigambo 400. *(Buli emu obubonero 50)*
2. Agaali Amasanyu gaggweera mu maziga.
3. Embaga makeke.
4. Ky’otonnalya tokyesunga.
5. Ebigambo bino bigiise mu mboozi yo “Twazukusibwa okubwatuka kw’amasasi, enduulu n’emiranga era tetwaddayo ku komba ku mpeke ya tulo.”

(b) Londa emitwe ebiri ku gino wammanga buli gumu oguwandiikeko nga bw’olagiddwa. *(Buli mutwe gwa bubonero 25)*

(i) Wandiikira atwala eby’obutonde bw’ensi mu disitulikiti yammwe onnyonnyole kaweefube gwe mukola okusobola okukuuma obutonde bw’ensi. (Kozesa ebigambo 150)

(ii) Wandiikira mukwano gwo ebbaluwa ng’omubuulirira ebirungi ebiri mu kusoma emirimu gy’emikono.  (Kozesa ebigambo 150)

1. Ggwe maama wa Nakafeero agenda okwetwalira obufumbo enkya mutuuze omubuulirire ng’abako tebannatuuka. (Kozesa ebigambo 200)
2. Ggwe akulira eby’okwerinda mu L.C yammwe yogera eri abatuuze ku ngeri y’okukendeezaamu obumenyi bw’amateeka obuli mu kitundu kyammwe. (Kozesa ebigambo 200)

**EKITUNDU B**

Kola ekibuuzo **2(a)** oba **2(b*).***

*(Buli kibuuzo kya bubonero 20)*

1. (a) Funza ekitundu kino mu bigambo nga 100. *(Obubonero 20)*

Abantu bangi mu nsi muno ebigambo OKUTEGEERA N’OKUMANYA tebabyawula bulungi. Oyinza okusanga Ssempala ng’amanyi mu kibuga oba awantu awalala, anti bayinza okuba nga baamulagayo naye nga tategeera bifa mu kitundu ekyo. Okumanya omuntu yenna tekitegeeza kumutegeera bimukwatako gamba enneeyisa, by’ayagala, byatayagala, obuzaale bwe n’embeeraze ezaabulijjo. Wano nno abavubuka we batomerera ne bagwa ku bawala oba abalenzi olw’amaaso gaabwe okubalimba ebirabika naye ogenda okuwenjula munda ng’ogwawo!

Mu nsangi zino, abantu bangi bafa gakola kintu olw’okuba gundi akikoze, okugeza okusuubula, okugangayira, ebbinu n’ebirala ntoko. Leero w’oleetera bagannemeredde abaagala okukyusa engoye, batuuka n’okwambala emivumba egyambazibwa embwa n’amazike g’Abazngu olw’okuba baagala bakire bannaabwe be bali nabo. Kale abo bamanyi naye tebategeera bye bambala.

Bwe tudda mu by’okulonda abakulembeze weewunya abalonzi anti enfaanana y’abasinga yeeyolekera ku oyo alondeddwa. Oli ne bw’omugamba nti omukyala gundi oba omwami gundi teyamaliriza misomo yakoma mu kkubo, akweddiramu kimu nti “Nze nnamulabanga ng’ayambadde yunifoomu ng’akutte n’ebitabo era mumanyi nti yeekaliriza embaawo.” So bambi tategeera gw’alonda, oluusi n’obusobozi mu kuteesa n’okukulaakulanya ekitundu taba nabwo.

Mbadde neerabidde Bannaddiini ab’ekiboogwe. Abo obunyiriri banokolayo bunokole, olwo ne beesiba ku obwo ne balaga nga bwe bamanyi saako n’okutegeera ekitabo kya Katonda. Olwo endiga eziwuliriza ne zimutongoza nga bw’amanyi ebyawandiikibwa byonna. Abalala basing kunogaanya nnyiriri ezirimu “eky’ekkumi” n’okutona. Olumu naswala nensongola omusajja omu bweyasoma ekyawandiikibwa mu ngeri y’ekifuuulannenge nti “Waakisa Yesu.” Oyo omuteeka mu ttuluba ki?

Olaba n’abazadde nabo bakatonda bo ku nsi tebategeera baana be batonda. Bano bakyogera lunye nti “Nze omwana gundi yannema okutegeera!” Kati olwo ani anaamutegeera ggwe w’otamutegeeredde. Bwe batyo bamanyi abaana baabwe naye tebabategeera.

Naawe kkiriza nti ebintu ebisinga obikola ng’olowooza obimanyi kyokka nga tebitegeera era oluusi totegeera na nsonga lwaki obikola. N’osoberwa.

**OBA**

2. (b) Kyusa ekitundu kino okizze mu Luganda. *(Obubonero 20)*

Today many people are living longer. Cleaner living conditions, vaccinations and better nutrition help prevent many diseases and modern medicines cure others. But longer life has also brought difficulties. First, older people tend to have more health problems than younger people. Although most of these problems are not caused by age itself, the changes age makes in a person’s body can make the problems more serious or difficult to treat.

Second, as the world changes and younger people move away from their villages to go and look for money, many older people are left to care for themselves. If they do live with their children, older people may feel like a burden in a family which no longer respects age and sees no value in it.

Older women are more likely to face these problems than older men, because women usually live longer and often reach old age without a partner. One of the main signs of growing older is that a woman’s monthly bleeding ends. It may end suddenly or it may stop gradually. For most women this change happens between the age of 45 and 55.

How a woman feels about the end of her monthly bleeding sometimes depends on how she is affected by the changes in her body. It also depends on how her community thinks and treats older women.

***(Extracted from: Where Women Have No Doctor by August Burn and others)***

Kola ebibuuzo **3(a)** ne **3(b).**

3. (a) Jjuza ebisoko ebituufu mu mabanga agalekeddwa. *(Obubonero 20)*

(i) Webajjira kuno nga baavu………………..naye kati be bagagga ba kuno.

1. Kabbira bamugombyemu………………………era kati ali mu kkomera.
2. Musajjawattu yanoonya emirimu katono……………… bumuggwe ne ku ntumbwe.
3. Bino ebibuuzo kubadde…………..mu jjenje kkalu era nsuubira tujja kuyita.
4. Oyo omuwala agidde afune olubuto ng’akyasoma yeyokeredde………. kubula ky’atuuza.
5. Simanyi nti ndiraba ku mukazi eyaliisa omwana wattu ono…………..kuba yamubonyaabonya nnyo, asaana kulabako!
6. Gwe baatuma yadduka za………….era mu kaseera katono yali akomyewo.
7. Ennaku zino Kityo ne Lukka bali kabwa na………….era tebabuuzaganya.
8. Oyo ye yalya mu banne………… bwe yabeefuulira n’abawaabira nti be baatunda ekibanja ky’omukadde.
9. Twagenda okutuuka eka ng’omukulu anyiize nnyo era nga tasalikako ………………… era ebyaddirira siribyerabira!

3. (b) (i) Ddamu owandiike sentensi zino ng’okozesa omuntu asooka mu bumu (Nze) *(Obubonero 3)*

- Tusoma Oluganda bulijjo.

- Si ffe tumukubye!

- Basomera Kyamuliibwa UMEA.

1. Wandiika amannya ga mirundi ena (4) nga gagwa mu lubu 3Mu.

**\*\*\*\* BIKOMYE WANO \*\*\*\***