**335/1**

**LUGANDA**

**Paper 1**

**Jul/Aug 2019**

**2 Hours**



**MUKONO EXAMINATION COUNCIL**

**Uganda Certificate of Education**

**LUGANDA**

**(Okuwandiika Emboozi, Okukyusa, Okufunza, Ggulama n’Ebisoko)**

Paper 1

**ESSAAWA BBIRI (2)**

**EBIGOBERERWA**

*Olupapula lulimu ebitundu bibiri****: A*** *ne* ***B****.*

*Mu kitundu* ***A*** *mulimu* ***1(a)*** *ne* ***1(b).***

*Mu kitundu* ***A****, Londako 1****(a)*** *oba 1****(b).***

*Mu kitundu* ***B,*** *nnamba* ***2*** *londako* ***(a)*** *oba* ***(b)***

*Nnamba* ***3*** *yonna ya buwaze.*

**EKITUNDU A**

*Kola nnamba 1(a) oba 1(b) mu kitundu kino*

1. a) Ku mitwe egikuwereereddwa, londako gumu oguwandiikeko emboozi ya bigambo 400. ***(Buli mboozi ya bubonero 50)***
2. Okutambula kulaba okudda kunyumya.
3. Bwe weegendereza ennyo ebintu abagagga bye bakoze mu Yuganda, okkiriziganya n’endowooza egamba nti, “Abagagga tebaligenda mu ggulu.” Wagira endowooza eyo.
4. Obukulu bw’amazzi mu Buganda.
5. Wandiika emboozi ogiseemu ebigambo bino,” Okuva ku olwo nnalayira obutaddayo kuwerekera bagenda mu kwanjula.”

**Oba**

b) Ku mitwe gino, londako ebiri (2) buli gumu oguwandiikeko emboozi nga bw’olagiddwa.

***(Buli mutwe gwa bubonero 25)***

1. Weefuule Ssentebe w’abantu abaakasengulwa okuva e Bududa otegeeze abakungu abazze mu lukiiko lwammwe, ebizibu bye mulina mu kadde kano mu kitundu kye mwakasengamu. ***(Kozesa ebigambo 200)***
2. Wandiika eggulire erinaafulumira mu lupapula lwa Bukedde nga likwata ku nnamuttikwa w’enkuba eyatonnye eyo mu kitundu kyammwe.

***(Kozesa ebigambo 200)***

1. Wandiikira omuyima w’ekibiina kyammwe eky’abavubuka ng’omutegeeza bye mukoze mu bbanga ery’omwaka ogumu bukya mukitandikawo. ***(Kozesa ebigambo 200)***
2. Osimbiddwa mu maaso g’omulamuzi okunyonnyola ensonga ezawalirizza ggwe ne bayizi banno abasomera mu Kiti S.S okwekalakaasa ne mwonoona n’ebintu by’essomero. Wandiika ng’omunyonnyola. ***(Kozesa ebigambo 200)***

**EKITUNDU B**

*Kola ekibuuzo 2(a) oba 2(b)*

*(Buli kibuuzo kya bubonero 20)*

1. a) Funza ekitundu kino mu bigambo nga 100.

Omuwandiisi omu yagamba nti teri muntu ajjumbira kusoma bitabo n’ebiwandiiko eby’enjawulo atagendangako gye yegomba kutuuka. Omuntu agenda e Bulaaya oba mu nsi ezaakula buli muntu gye yeegomba okutuuka n’ewankubadde nga talinnyangako ku nnyonyi. Mu kusoma ebitabo tutolontoka ne tutambula eηηendo ennyimpi n’empanvu era bye tulaba biba bingi ebisanyusa era ebyewuunyisa.

Lwe nnasooka okugendako e China nnali mweraliikirivu kuba nnali simanyi Luchina ate nga simanyi nti ndiruyiga. Olwali okutonya ku kisaawe e Beijing ne nneewuunya engeri Oluchina gye lwali lukozesebwamu. Buli muntu ayogera Luchina ewatali kutabikamu yadde akagambo akamu akalala. Oba lwakuba nnali sitegeera bye boogera! Okuviira ddala ku mutembeeyi, mwana wa takisi, bano bansindika bigaali mmenye ki ndeke ki?

Buli muntu ng’ayogera Luchina.

Bwe nnagenda mu wooteri nnali ndowooza nti bwe nnaalaba ku ttivvi, nnaafunayo aboogera wakiri ku Lungereza lwe mmanyi era olwogerebwa abaasoma ewaffe e Yuganda.

Wabula kyambuukako! Emikutu gyonna egya ttivvi gyali mu Luchina nga n’omukutu ogumu gwe nnali ndowooza nti gwa Bangereza ate era nagwo gwali gusomesa Luchina. Wano we nnamanyira nti oba njagala oba ssaagala nnali nteekwabuteekwa okuyiga oluchina.

Nnatandika okusoma oluchina mu ngeri ya butassa mukka butassa mwoyo era oluvannyuma lw’omwaka gumu, oluchina nnali ndukuba budinda. Mu katale nnali nsobola okugula ebintu n’okulamuza ne nnamuza ng’eno ewaffe e Yuganda bwe tukola. Abo abatembeeyi baali tebakyanziba era nabo baamanya nti nnali ngize olulimi lwabwe. Omukyala omu yatuuka n’okuneebaza olw’okuyiga amangu Oluchina nga njula nakulusinga baaluzaalirwamu.

Bwe nnamala okuyiga Oluchina ne ntandika okukyala mu maka ga Bachina. Nakizuula ng’Abachina be bantu abaagala ennyo obuwangwa bwabwe era nga babugoberera nnyo. Ennyambala, ebikozesebwa mu kufumba, emizannyo gyabwe byonna biraga obugagga obuli mu buwangwa bwabwe. Bangigiriza engeri gye balisaamu obuti n’okkuta, ate nga teweefumise yadde okweyiira emmere. Chai gwe banywa naye alagira ddala ebyobuwangwa byabwe.

Abachina balina n’emizannyo egibagamba okukuuma emibiri gyabwe nga miramu era nga gyesobola. Balina emizannyo nga tayikondo, kkunguffu n’emirala naye nga bw’oba tolidde kawunga kamala toyinza kugizannya ate nga gyetaaga obugumiikiriza obuyitirivu okugiyiga. Wabula egyo gyo gyannema okuyiga ne ngivaako ng’embwa bwe yava ku nseko nga sirina gamenyeka mbiriizi. Girimu okweriga, okubuuka, okusamba tteke n’obukodyo obulala ntoko bwe nnali sisobola kugumira anti ng’amagumba agange gaakakanyala dda sikyasobola mizannyo gyabwe egyo.

Ku bachina kwe nnayigira okwongera okwagala olulimi n’ebyobuwangwa by’eggwanga lyange. Nnatandika okubanyumiza ku ggwanga lyange n’okubalaga ebimu bye tukola eno ewaffe. Nnabayigiriza olulimi lwange Oluganda ekyayongera ku nkolagana yange nabo era buli omu n’awanga munne ekitiibwa.

Munnange nno gwe asomye bino, tolowooza nti nnali ntuuseeko e China. Aaaa! Nange mbisoma mu bitabo! Kati nno twongere okusoma ebitabo, tutambule tulambule ensi eziwerako. Bwe tulifuna omukisa ogulinnya ku nnyonnyi nga twebaza era nga tuyisa emikono mu maaso.

***Oba***

b) Kyusa ekitundu kino okizze mu Luganda. ***(Obubonero 20)***

In the last 56 years, Uganda has tried to fight infectious diseases. Polio and measles were controlled through immunization where almost every child is vaccinated. Diarrhoea and vomiting have been controlled through sensitizing people to ensure good hygiene and drinking clean water. Other practices are washing hands with soap and water after visiting the latrine, before and after eating food.

Educating the public to make sure the houses are well- ventilated, not exposing the children to coldness and seeking treatment early has helped to eradicate respiratory diseases such as tuberculosis and pneumonia. Malaria has been reduced through clearing mosquito breeding areas such as bushes and stagnant water around homes as well as continued spraying by the ministry of health. Other measures to fight malaria include sensitizing people to sleep under insecticide treated mosquito nets and getting effective treatment.

Non-communicable diseases such as cancer, heart and kidney are on the increase because of unhealthy lifestyle like tobacco use, alcohol abuse, consuming processed foods with a lot of sugar, salt, oils and fats. This in long run leads to weight gain, consequently diabetes and hypertension.

***(Extracted from New Vision, Monday, September 24, 2018)***

1. a) Jjuza ebisoko ebituufu mu mabanga agalekeddwa. ***(Obubonero 20)***
2. Eky’emisana twakirunga mu ............................................................era tetwafuna kye tulya.
3. Nnyina w’omugole yeesaze .......................................................... nti omwana we bamuleke akyali muto talina gy’alaga.
4. Yali ayasaamiridde ng’agabana ....................................................gy’oli nti teyaliiwo nga bamukuba.
5. Leka kunsibako matu ga .........................................kundiisa ngo sinze nnamuyise!
6. Omukwano gubasaza mu .......................................enswa nnene!
7. Abadde atya anaatuzaalira ebitukula makaayi by’azaala ku ...................................................!
8. Ffe tuli kinnya na .......................................................... n’ekibuga kuba tuli kumpi ddala tetambuza na bigere okutuukayo.
9. Kitaffe mukubya ......................................................... era tatukambuwalira.
10. Yamutimba .........................................................bwe yamulimba nti baali babalagidde okuddayo ku ssomero.
11. Musoke ...........................................y’abato era buli mwana amwejoogera.

b) (i) Teeka ebigambo bino mu bumu (singular) ***(obubonero 3)***

- ebyayi ....................................

- empya ...................................

- enku .......................................

(ii) Amannya gano gakyuse ogazze mu lubu olusooka 1MU ***(Obubonero 3)***

* ebiwala ..................................
* embwa ..................................
* akasajja ................................

(iii) Wandiika amannya ag’enkalakkalira ana (4) naye nga si g’abantu. ***(0bubonero 4)***

***Bikomye wano***