**P320/2**

**FASIHI YA KISWAHILI**

**Karatasi ya pili**

Saa 3

**Uganda Advanced Certificate of Education**

FASIHI YA KISWAHILI

**Karatasi ya pili**

(TAMTHILIA)

Muda: Saa tatu

**MAAGIZO KWA WATAHINIWA:**

*Karatasi hii ina sehemu* ***nne***: **A,B,CH** na **D**. *Mtahiniwa anapaswa kujibu* **maswali matatu** **kwa jumla**,*swali moja* **lazima** *litokea sehemu* **B**, *na mengine* *mawili yachaguliwe kutoka sehemu* **A,** **CH** na **D**

*Mtahiniwa asichague maswali zaidi ya* **moja** *kutoka sehemu moja.*

**Pindua**

**SEHEMU A**

**WILIAM SHAKESPEARE:** *Juliasi kaizari*

1. (a) kuna ushahidi gani kwa kusema kuwa,”Mungu huzungumza na watu” katika tamthilia ya *Juliasi Kaizari*. (*alama 18*)

(b) Dhihirisha namna ambavyo kwa kuwa “Mungu huzungumza na watu” katika jamii yako. (*alama 15)*

2. (a) “Kifo cha Kaizari kilisababishwa na yeye mwenyewe.” Thibitisha ukweli wa kauli hii. (*alama 17*)

(b) Je,viongozi wanaiga nini ili kuepuka masaibu yaliyompata Kaizari? (*alama 16)*

**NGUGI WA THIONGO NA MICERE MUGO:** *Mzalendo Kimathi*

3.(a) kwa kutoa mifano mwafaka katika tamthilia,onyesha jinsi suala la ukoloni linavyojitokeza katika tamthilia ya *Mzalendo kimathi*. (*alama 16)*

(b) kwa kutumia mifano dhahiri kutoka tamthilia ya *Mzalendo Kimathi*,eleza athari za ukoloni katika nchi yako. (*alama 17*)

4. (a) “Dedan Kimathi ni mzalendo halisi.” Tetea kauli hii ukirejelea tamthilia ya *Mzalendo Kimathi.* (*alama 17*)

(b) Dhihirisha namna mzalendo wa nchi anavyostahili kuwa. Tumia hoja saba. (*alama 16*)

**SEHEMU B**

**SAID .A. MOHAMED:** *Janga la werevu*

5**.**

Bamkuu: Look! (anasita kwa muda mfupi) Tazama ukurasa wa

tatu wa gazeti la Mazingira…( anamwambia Bimkuu mkewe) wanasema watachukua ardhi,shamba na viwanja vyetu vyote vya msitu wa umma bila fidia.

Kosa letu ni lipi lakini? (akifungua na kupekua gazeti la Mazingira.)

Bimkuu: kwani kuna kosa? Si basi tu. Eti wanasingizia kukatwa miti ndio chanzo Cha kukauka maji! Wanasahau kwamba tulifyeka msitu kwa jasho letu na gharama zetu kwa maslahi ya nchi hii. Tukaanzisha mashamba

makubwa ya chai ,pareto na kahawa na kutoa ajira kwa wananyakazi.Tukazalisha vyakula na mazao ya biashara. Kuna ubaya gani? Kuna ubaya gani kuwaajiri hawa maskini wasioweza kujilisha wala Kujivisha? Kuna ubaya gani kuwahurumia hawa vinyangarika kwa Kuwapa ajira?

Bamkuu: Hilo ni kosa? Kosa gani? Hilo haliitwi kosa. Linaitwa choyo tu.Inayotuzushia mkasa huu wa kunyanganywa ardhi zetu.

Busara : (amelielekea gazeti analosoma) lakini mama watu wanasumbuka sana kwa uchache na ukosefu wa maji.

Na sisi tunafanya nini? Tunafanya dhambi kubwa.

Sikiliza huko nje maji yanavyomwagwa Ovyo kwa

kuosha magari mengi tulinayo wakati wengine hawana

hata tone moja la maji ya kunywa. Pia tumefungua

biashara ya maji tunayosomba katika chemchemi za

maji za misitu ya wananchi na miongoni mwetu hata

maji machafu ya sumu.

Tunawauzia watu kuharibu siha zao na kuwaua.

Bimkuu : Maji tulinayo ni ya visima tulivyovichimba sisi wenyewe na hayo tunayoyatia kwenye magari kuyauza tunayochukua kutokana na vianzo vya wananchi kwa sababu na sisi pia ni wananchi.Lakini sisi tuna maji tele kwa sababu tunajua kuyatumia na Kuyahifadhi. Wao ndiyo kazi yao kumwaga maji ovyo na Kuyaharibu,si sisi kamwe!

Busara : Maji tunayoharibu sisi,sio wao. Kunywa,kufua tumba za nguo

tunazobadilisha kila siku. Kupiga deki nyumba na kumwagia mimea ya maua bustanini. Kuongelea kwenye mabwawa. Tuliyoyajenga uani… yale tunayoita swimming pools,kwa Umaarufu na fahari. Mabwawa ya maji moto na maji baridi na Kutia mifereji na chemchemi bandia sebuleni. Wao maskini wanatafuta hata tone moja

la maji hawalipati.kila siku tunasoma Kwenye magazeti juu ya tatizo la ukame na mazao kuungua na Kukauka. Tunasoma magazetini,na kusikia redioni na kuona kwa macho runingani. Tunaona hata watoto wakinywa shii ya ng’ombe ili kunusuru uhai wao. Tumeona wanawake wakitafuna magome na kuguguna miti kupata japo mate wameze.

**Maswali**

(a) Taja na ueleze mambo yanafanyika kabla na baada ya dondoo hii.

(*alama04)*

(b) Fafanua sifa kuu za wahusika hao watatu. (*alama 06*)

(ch) Tambua na ueleze tamathali za usemi nne zinazotumiwa katika dondoo.

(*alama 08*)

(d) Yaeleze maudhui manne yanayojitokeza katika kifungu hiki cha tamthilia.

(*alama 12)*

(e) kwa nini Busara anawalaumu wazazi wake? Toa hoja nne. (alama 04)

**ARI KATINI MWACHOFI**: *Mama ee*

6.

Mwavita : lahaula ! saa tisa za usiku. Saa hizi ndipo laja! Aha,kweli wengine

tumeolewa! Tangu tuonane asubuhi saa moja unusu aliponiacha nje ya ofisi mpaka sasa! Mtoto ameshikwa na homa kali. Mchana kutwa nimezurura kutafuta waganga na waganguzi sina wa kunisaidia ni kama niliyefiliwa na mume au niliyezaa nje ya ndoa ilhali jiume lenyewe levi lazurura na mgongo wa gari likibadilisha wasichana kama mashati. Leo nimelipigia simu mara nne bila kufaulu kulipata. Kila mara najibiwa msichana. (akiiga ) “Mr. Kinaya is out,any message?” hata sijui mshahara apata wa nini. Wizi mtupu. Siku zote yeye yuko nje.

Kinaya : we mwanamke fungua mlango haraka. Wasema na nani huko ee?

Kwani hukusikia gari langu au lazima nibishe ndipo nifunguliwe? Fungua haraka ama sivyo nikiingia humo utajikuta nje bila kujua ulifikaje huko. Fungua mlango haraka!

Mwavita :Mwamsikia? Sikizeni vizuri enyi wasichana muone tofauti

ya ile “ I love you - nakupenda” na hii “fungua” ili mkitaka kuolewa….

Kinaya : we Mwavita fungua mlango. Najua uko macho. wasema na nani huko hata usifungue. Fungua haraka ama huu mlango utavunjika sasa hivi.

Mwavita : walisikia hilo lishaanza kondo kabla kuuliza watu hali. Hebu nilifungulie kabla halijacharukwa.

**Maswali**

(a) Liweke dondoo hili katika muktadha wake. (*alama 06*)

(b) Fafanua sifa kuu za wahusika Mwavita na Kinaya kama zinavyooneshwa katika kifungu hiki. (*alama 06*)

(ch) Taja maudhui sita yanayojitokeza katika kifungu hiki. (*alama 12*)

(d) Tambua mbinu za kisanaa tatu zinazojitokeza katikadondoo hili. (*alama 06*)

(e) Eleza hisia za wahusika katika dondoo. (alama 04)

**SEHEMU CH**

**SAIDI. A. MOHAMED:** *Kivuli kinaishi*

7. (a) kwa kurejelea tamthilia ya *Kivuli kinaishi*,onyesha suala la ushirikina unavyojitokeza katika tamthilia hiyo. (*alama 18*)

(b) Dhihirisha namna ushirikina unavyoathiri jamii yako. (*alama 15*)

8. (a) Je, kivuli kinaishi? Tetea kauli hii ukirejelea tamthilia ya *Kivuli kinaishi*. (*alama 17*)

(b) Eleza wasifu wa wahusikma wafuatao ukirejelea tamthilia ya *Kivuli*  *kinaishi*. (*alama 16*)

(i) Bi. Kirembwe.

(ii) Mtolewa

**JOHN RUGANDA:** *Mizigo*

9. (a) Ni mizigo ipi John Ruganda anayozungumzia katika tamthilia ya *Mizigo*? Toa angala hoja mizigo nane. (*alama 18*)

(b) Linganisha mhusika Wamala na mwanamume katika familia za leo.

(*alama 15*)

10. (a) Mwanatamthilia John Ruganda anadhamiria kuwafunza nini wasomaji wa tamthilia yake ya Mizigo? (alama 18)

(b) Wewe kama mtahiniwa,tambua na ueleze angalau mizigo mitano unayokabiliana nayo. (alama 15)

**SEHEMU D**

**EBRAHIM HUSSEIN:** *Kwenye**Ukingo wa Thim*

11.(a) . Eleza umuhimu wa wahusika wafuatao katika tamthilia ya *Kwenye*

*ukingo wa Thim*. (*alama 18)*

1. Herbert
2. Martha
3. Chris
4. George
5. Stella

(b) Jadili umuhimu wa mwanamke katika jamii ukirejelea tamthilia ya

*Kwenye ukingo wa Thim*. (*alama 15)*

12.(a) Jadili maudhui yanayojitokeza katika tamthilia ya *Kwenye* *ukingo wa*

*Thim*. (alama 18)

(b) Taja na ufafanue angalau mbinu za lugha saba zinazojitokeza katika

tamthilia ya Kwenye ukingo wa Thim. (*alama 15*)

**BOUKHEIT AMANA : *Zabibu chungu***

13.(a) Jadili namna mila na desturi yanavyojitokeza katika tamthilia ya *Zabibu*

*chungu*. (*alama 17*)

(b) Dhihirisha namna ambavyo mila na desturi yanavyoathiri jamii yako.

(*alama 16)*

14. (a) Mwandishi Boukheit Amana amechora vipi jinsia ya kike katika

tamthilia yake ya *Zabibu chungu*? (*alama 17)*

(b) Fafanua mbinu za lugha angalau nane zinazojitokeza katika tamthilia

ya *Zabibu chungu*. (*alama 16)*

**MWISHO**