**P320/3**

**FASIHI YA KISWAHILI**

**Karatasi ya tatu**

**Saa 3**



**ELITE EXAMINATION BUREAU MOCK 2019**

**Uganda Advanced Certificate of Education**

FASIHI YA KISWAHILI

**Karatasi ya tatu**

(RIWAYA)

Muda: Saa tatu

**MAAGIZO KWA WATAHINIWA:**

*Karatasi hii ina sehemu* ***nne***: **A,B,CH** na **D**. *Mtahiniwa anapaswa kujibu* **maswali matatu** **kwa jumla**,*swali moja* **lazima** *litokea sehemu* **B**, *na mengine* *mawili yachaguliwe kutoka sehemu* **A,** **CH** na **D**

*Mtahiniwa asichague maswali zaidi ya* **moja** *kutoka sehemu moja.*

**Pindua**

**SEHEMU A**

**AYI KWEI ARMAH:** *Wema Hawajazaliwa*

1. (a) Kwa kutoa mifano kutoka riwaya ya *Wema Hawajazaliwa*, eleza lengo la

mwandishi. (*alama 18*)

(b) Ukitumia mifano, toa sababu tano zilizokuwa chanzo cha kupindua

uongozi wa serikali katika riwaya ya Wema *Hawajazaliwa*. (*alama 15*)

2. Eleza mbinu za kisanaa zinazomfurahisha Ayi Kwei Armah kuwasilisha

ujumbe wake. (*alama 33* )

**EMMANUEL MBOGO** : *Vipuli vya Figo*

3. (a)Huku ukitoa mifano kutoka riwaya ya Vipuli vya Figo, eleza jinsi namna

mabadiliko yanayojitokeza.  *(alama 18*)

(b) Onyesha jinsi ushujaa unavyochukuliwa katika riwaya hii. (*alama 15)*

4. Eleza mbinu za lugha mwandishi wa riwaya ya Vipuli vya Figo anazotumia

kuwasilisha ujumbe wake. (*alama 33*)

**SEHEMU B**

**CHINUA ACHEBE**; *Mwakilishi wa watu*

5.

Sikula wala kunywa kitu siku ile. Mwaka mzima sasa tokea nigome kula au kunywa chochote katika sherehe na karamu zilizoandaliwa ofisini. Mwanzo nilikuwa mwoga kusema kwa nini. Nilipoulizwa nilijitia nimo katika saumu. Funga ya Ramadhani ya milele. Baadaye ishara za kutengwa na wakubwa wote ofisini hii niliziona kwa mbali. Nipohudhuria vikao vyao mlo wa aina hii,matamko wanaojitia hisia wasizokuwa nazo wafe tu! Ilisemwa wazi asiyetaka kushiriki katika mlo ule asihudhuriekamwe. Awache kazi! Kwa muda niliona sina budi kuhudhuria kama naitaka kazi yangu,ingawa kuhudhuria kwa macho tu. Na wao wasingeweza kunikamata mkono wakanirusha nje. Bado nilikuwa na madaraka fulani na tena nilijua mengi kuhusu uovu wao. Bado hata hivyo,nilipenda kusuguana mabega nao. Hasa sasa, maana ndwele ya kusali mambo ilikuwa ikinichagaza. Nilihisi kuwa karibu nao ni njia ya kujibu masuala kemkem yasiyo majibu. Nilitaka sasa kufahamu kila kitu zaidi na zaidi. Nikawa kama mpelelezi wa siri niliyetumwa na upekepeke wangu mwenyewe kupekenyua mambo kwa ajili tu ya kutaka kuyafahamu.

(a) weka dondoo hili katika muktadha wake. (*alama 08*)

(b) Ni nani anayesimulia katika dondo hili? (*alama 02*)

(ch) Tambua mbinu za kisanaa mbili zinazopatikana katika dondoo hili.

(*alama 04*)

(d) Jadili sifa muhimu za msimulizi kulingano na dondoo hili. (*alama 06*)

(e) Onyesha uhusiano ulioko baina dondo hili na riwaya nzima. (*alama 06*)

(f) Eleza maudhui manne yanayopatikana katika dondoo hili. (*alama 08*)

**MWENDA MBATIAH**: *Msururu wa Usaliti*

6.

Mkutano baina ya wanahabari na waendeshaji kampeni za kupinga uporaji wa rasilimali za taifa ulifika kwa mshindo. Vyombo vya habari vilihakikisha kwamba mshindo huu uliendelea kurindima na kusikika katika kila pembe ya nchi. Ulisikika na kila mwenye masikio waliopenda na wasiopenda ujumbe wake. Ujumbe uliohusu uhaini na wenye madaraka dhidi ya umma. Kitendo cha Kage na wenzake kiliwafungua macho wananchi kuwawezesha kuwatambua wezi waliojivika ngozi ya uongozi. Kiliwazibua masikio yaliyozibwa na uongo uliotoka vinywani mwa wenye madaraka. Kuwazibua masikio ili wasikie ukweli kutoka kwenye vinywa vya wale waliojitolea kulitetea taifa lao.Nazo nguvu za ukweli hakuna aliyekosa kuzitambua. Ukweli ndio uliozaa jeshi la ukombozi ambalo lilipambana na mkoloni. Wazalendo hao waliufahamu ukweli kwamba adui mkuu wa Mwafrika ni mkoloni,njia ya pekee ya kumshinda na kujikomboa ni mapambano ya silaha. Wazalendo hao ndio waliokuwa sauti ya ukweli katika enzi ya ukoloni. Lakini hata baada ya kusalitiwa na kunyamazishwa kwao na vikaragosi vya mkoloni,ukweli ulipata sauti nyingine katika enzi ya uhuru.

Sauti hii ndiyo ambayo sasa ilisikika ikitokea kwenye vinywa vya Kage, Dkt. Makau na Nafula. Sauti ya ukweli iliumsha upinzani ambao ulikuwa umelala. Wakuu fulani wa vyama vyake dhaifu walitoa vitisho kwa serikali.walisema kwamba kama serikali haitachukulia hatua dhidi ya waporaji wa rasilimali za taifa,wataichukulia hatua. Ulikuwa mbweko wa Mbwa asiyekuwa na meno.

(a) Liweke dondoo hili katika muktadha wake. (*alama 08*)

(b) Eleza maudhui matano yanayopatikana katika dondo hili. (*alama 10*)

(ch) Ni nani anayesimulia katika dondoo hili? (*alama 02*)

(d) Jadili sifa za Kage katika dondoo hili. (*alama 04*)

(e ) Onyesha uhusiano kati ya Kage, Dkt. Makuu na Nafula. (*alama 02*)

(e ) Tambua mbinu mbili za kisanaa zinazodhihirika katika dondoo hili.

(*alama 04*)

(f) Toa mafunzo manne yanayopatikana katika dondoo hili. (*alama 04*)

**SEHEMU CH**

**MOHAMED S. MOHAMED:** *Nyota ya Rehema*

7.(a)Eleza jinsi utunzaji wa haki za watoto unavyojitokeza katika

riwaya ya *Nyota ya Rehema. (alama 18)*

(b) Ni umuhimu upi wa maisha ya Rehema kwa vijana wa kisasa.

(*alama 15)*

8. (a) Mwandishi Said.A. Mohamed wa riwaya ya *Nyota ya Rehema* amechora vipi jinsia ya kike? (*alama 18*)

(b) Mwandishi Said.A. Mohamed wa riwaya ya *Nyota ya Rehema* ametumia mbinu zipi kufikisha ujumbe wake kwa hadhira yake? (*alama 15*)

**SAID A. MOHAMED**: *Dunia yao*

9. Ni nini kinachosababisha kuwepo dunia mbili katika dunia moja? Rejelea

yanayotokea katika riwaya ya Dunia yao ya Said A. Mohamed. (*alama 33)*

10. (a) Fafanua jinsi suala la malezi linavyoendelezwa katika riwaya ya Dunia

yao. (*alama 18*)

(b) Mbali na malezi,jadili masuala mengine yanayojitokeza katika riwaya

hii. (*alama 15*)

**SEHEMU D**

**KEN WALIBORA :** *Ndoto ya Almasi*

11. (a) “Mabadiliko ni sehemu muhimu ya maisha” Tetea kauli hii

kulingana na Riwaya ya *Ndoto ya Almasi.* *(alama 15)*

(b) Elimu ni moja wapo ya maudhui katika Riwaya ya *Ndoto ya*

*Almasi.* Jadili (*alama 18)*

12. (a) *“Aliye juu mngoje chini*” ni methali ya Kiswahili. Eleza

uyakanifu yake ukilinganisha na riwaya ya *Ndoto ya Almasi.*

*(alama 15)*

(b) Jadili kwamba Riwaya ya *Ndoto ya Almasi* ni kazi ya kisanaa.

*(alama 18)*

**SAID A. MOHAMED**: *Nyuso za mwanamke*

13. Jadili mbinu za sanaa mwandishi Said A.Mohamed wa riwaya ya *Nyuso za*

*mwanamke* ametumia kufikisha ujumbe wake kwa hadhira. (*alama 33*)

14 (a) Onyesha namna suala la utengano limejitokeza katika riwaya ya Nyuso

za mwanamke. (*alama 18*)

(b) Fafanua namna jinsia ya kike inavyochorwa katika riwaya ya *Nyuso za*

*mwanamke*. (*alama 15*)

**MWISHO**