**P360/1**

**LUGANDA**

**PAPER 1**

**JULY/AUGUST**

**Essaawa Bbiri n’ekitundu**



**ELITE EXAMINATION BUREAU MOCK 2019**

**Uganda Advanced Certificate of Education**

**LUGANDA**

**(Amateeka n’enkozesa y’olulimi, obuwangwa n’abawandiisi)**

**OLUPAPULLA OLUSOOKA**

**ESSAAWA: BBIRI N’EKITUNDU (2 ½ hours)**

**EBIGOBERERWA:**

* *Olupapula luno lugabanyiziddwamu ebitundu bisatu,* ***A, B*** *ne* ***C****.*
* *Ekitundu* ***A*** *kya buwaze.*
* *Mu kitundu* ***B*** *kola nnamba* ***2, 3******ne 4****. Oweereddwa eby’okulondako by’oyagala okuddamu.*
* *Mu kitundu* ***C,*** *ggyamu ekibuuzo kimu* ***(1)*** *ng’okironda ku bikuweereddwa.*

**EKITUNDU A**

Ddamu ebibuuzo byonna ebikuwereddwa mu kitundu kino.

1. a) Weeyambise ebikolwa ebiyambi eby’enjawulo mu sentensi ttaano era obisazeeko. (Obubonero 5)

b) Golola ensobi eziwandiikiddwa mu sentensi zino;

(i) esomero lyaffe likutte omurilo.

(ii) Bwe sitagenda nja kuba nsubidwa.

(iii) Sekitto mwana mukozi nyo.

(iv) Omwaana we abadde murwade.

(v) Omuggugu gwe guliwa. (Obubonero 5)

c) Sentensi ekuweereddwa ddamu ogiwandiike mu biseera by’Oluganda eby’enjawulo era osaze ku kabonero k’ekiseera. (Obubonnero 5)

- Tebamulabye ku mbaga.

d) Wandiika sentensi ttaano ng’okozesa nnakasigirwa entabaluganda era ozisazeeko. (Obubonero 5

e) Weesigame ku ggulama w’oluganda onyonnyole amateeka agafuga ennukuta empeerezi/enjatuza. (Obubonero 5)

d) Nyonnyola amakulu g’ebigambo bino nga bwe bikozesebwa mu Luganda.

(i) Omugondoli

(ii) Omugunu

(iii) Ekizibaawo

(iv) Oluyina

(v) Amaddugavu (Obubonero 5)

**EKITUNDU B**

Kola nnamba 2, 3 ne 4 ng’ogoberera abikuweereddwa

Kola 2(a) oba 2(b)

2. (a) Mu buwangwa bw’Omuganda omuntu yennyini yeemalirira mu kukola ng’ekyobuwangwa. Laga ebintu eby’enjawulo ebyoleka kino. (Obubonero 20)

**OBA**

2. (b)

(i) Nyonnyola ku bintu ebikulu ebikolebwa mu kwanjula.(Obubonero 10)

(ii) Laga engeri empisa eno gye kyuseemu wano mu Buganda. (Obubonero 10)

**Kola nnamba 3(a) ne 3(b)**

3. (a) Ku bisoko ebikuweereddwa londako bitaano onyonnyole amakulu gaabyo agoomunda. (Obubonero 10)

(i) Omukyala okwesimba

(ii) Okukuba omuntu ddolera

(iii) Okukuba embeekuulo

(iv) Okukuba omuntu enkata

(v) Okuwoza jjo jjuuzi

(vi) Okukomba enziro emabega

(vii) Okuba nnampulirazzibi

(b) Ku bisoko ebikuweereddwa londako bisatu (3) obikozese mu mboozi eziggyayo obulungi amakulu gaabyo.

(i) Okwogera ng’ayita ku nju eyidde.

(ii) Tadduka aweneenya mbwa.

(iii) Okugwawo ekigwo

(iv) Okuyita mu mannyo g’empisi

(v) Okussa ekimu ng’enkuyege

**Kola 4(a) ne 4(b)**

4. (a) Ku ngero ezikuweereddwa londako ssatu (3) ozimalirize nga bwe zoogerwa. (Obubonero 6)

(i) …………………….. ng’omusiri gw’omunafu

(ii) …………………….. takulinda kwetonda

(iii) Entamu ennyangu …………………………….

(iv) Batta miggya …………………………………….

(v) Enkoko y’omwavu ………………………………

(b) Ku ngero zino londako nnya(4) onyonnyole kye zikuyigiriza. (Obubonero 8)

(i) Ezenkanankana n’ebisiki tezaaka

(ii) Obuyisi bw’omu nsega y’ebika

(iii) Agali awamu ge galuma ennyama

(iv) Asiika obulamu tassa mukono

(v) Ogw’okulya gw’asuula wammese mu kita

(vi) Atega ogumu taliira

**EKITUNDU C**

Ddamu ekibuuzo kimu okuva mu kitundu kino ng’okiggya mu nnamba 5, 6 oba 7

**Kola 5(a) oba 5(b)**

5. (a) Nyonnyola ebintu eby’enjawulo eby’oleka obuganzi kaswa bwe yalina eri abantu abo be yawangaliramu. (Obubonero 20)

**OBA**

5. (b) Omuwandiisi Kaswa agamba mu nnyanjula y’ekitabo kye Omuganda n’enswa nti, “Njagaliza buli anaasoma Omuganda n’enswa afune amagezi ku bitonde bino”. Magezi ki asomye Omuganda n’enswa g’ayina.

**Kola 6(a) oba 6(b)**

6. (a) Nyonnyola obukulu bw’okusoma ekitabo “BYonna bya mbyone” eri abayizi b’amasomero. (Obubonero 20)

**OBA**

6. (b) OMuganda yenna ayagala okukulaakula alina okutwala Busuulwa ng’ekyokulabirako. Nyonnyola n’ebyokulabirako. (Obubonero 20)

**Kola 7(a) oba 7(b)**

7. (a) Nyonnyola okulafuubana matovu Joy kw’akoze okulekera abaana n’abazzukulu omukululo ogw’egombesa. (Obubonero 20)

**OBA**

7. (b) Bw’osoma ebitabo bya Matovu olabirawo ebintu bye yeetamwa mu nsi. Kino kyeyolese kitya? (Obubonero 20)

**BIKOMYE WANO.**