**P360/2**

**LUGANDA**

**PAPER 2**

**JULY/AUGUST**

**Essaawa Ssatu**



**ELITE EXAMINATION BUREAU MOCK 2019**

**Uganda Advanced Certificate of Education**

**LUGANDA**

**(Okukyusa, Okuwandiika Emboozi, okusoma bwino n’okufunza)**

**OLUPAPULA OLWOKUBIRI**

**ESSAAWA: SSATU (3 HOURS)**

**EBIGOBERERWA:**

* *Olupapula luno lugabanyiziddwamu ebitundu bisatu,* ***A, B, C*** *ne* ***D****.*
* *Ebitundu* ***A, C*** *ne* ***D*** *bya buwaze.*
* *Mu kitundu* ***B*** *Ddamu* ***(a)*** *oba* ***(b)*** *ng’ogoberera endagiriro.*

**EKITUNDU A:**

**Ddamu 1(a) ne 1(b)**

1. (a) Kyusa ekitundu kino okizze mu lungereza. (Obubonero 5)

Kkampuni ya vision Group yeegasse ku kitongole ekivunaanyizibwa ku nguudo mu ggwanga ekya UNRA mu kaweefube w’okusimba emiti okwetooloola enguudo zonna.

Akulira Vision group yeetabye ku mukolo guno ogwabadde ku luguudo lwa Entebbe Express way ku lwokuna n’ategeeza nti buvunaanyizibwa bwa buli Munnayuganda okusimba emiti okutaasa obutonde bw’ensi obwonoonebwa abatema emiti okusalamu embaawo, okwokya amanda n’okufuna enku.

Yawadde abantu amagezi okusimba emiti eminnansi naddala egy’ebibala nga ffene, emituba okuva enku n’okuliisa ebisolo, emiyembe ne jjambula omuva eddagala eriyambako mu ndwadde naddala ezitawaanya abantu abakuliridde. (Kisimbuddwa mu bukedde w’omwezi ogw’omukaaga nga 8, 2019)

(b) kyusa ekitundu kino okizze mu Luganda. (Obubonero 15)

**CASES OF IRON BAR VICTIMS DOUBLE AT MULAGO HOSPITAL.**

Health experts at Mulago Hospital are worried over the rising number victims attacked by iron bar hit men.

Dr micheal Muhumuza, the hospital’s head of the neurosurgery ward, said daily the hospital registers over five cases on the ward, many of them having parmanent injuries.

Muhumuza cautioned bodaboda cyclists to work during the day so as to avoid iron bar hit men. “If the cyclists are going to dangerous areas, they should think about the security. How much do they earn per night, is it worth their lives?” Muhumuza wondered.

He was prompted to caution the victims after they told him that they were all hit at night. Muhumuza said on average, the victims stay in the ward for more than three months, depending on the extent of the injury. (Extracted with minor modifications from. Saturday vision June 8th, 2019).

**EKITUNDU B**

2. Kola 2(a) oba 2(b)

2. (a) Ku mitwe gino londako gumu oguwandiikeko emboozi ya bigambo nga 400. (Obubonero 30)

(i) Ebizibu by’obupangisa

(ii) Lubaale mbeera……….

(iii) Abasajja okuwasa abakazi abasukka mu omu kisaana kuwerebwa. Kubaganya ebirowoozo.

(iv) Amasaza ga Buganda.

**OBA**

2. (b) Ku mitwe gino londako ebiri buli gumu oguwandiikeko emboozi nga bw’olagiddwa. (Buli mutwe gwa bubonero 15)

(i) Weefuule akulira eby’obulamu mu kitundu ky’ewammwe ogende mu ssomero lya siniya erimu, oyogere eri abayizi ku migaso gy’okwekuuma obutakabawala. Wandiika okwogera kwo.

(ii) Wandiikira ssenga wa mukyalawo ng’omuwa ensonga lwaki omuzizzaayo ewaabwe.

(iii) Wandiika omuko mu mawulire ng’owa amagezi ku ngeri gye tuyinza okutereeza eby’obulamu.

(iv) Weefuule ssentebe eyakulidde akakiiko akaakoze okunoonyereza ku kyaviirako abayizi obutayita bulungi bibuuzo omwaka oguwedde, owandiike alipoota gye munaawa ab’ekitongole ky’ebyenjigiriza.

**EKITUNDU C**

Enzikiriza zonna okujja mu Yuganda, zaatandiika na buyuuguumo. Enzikiriza ezisinga ziva mu Bazungu, Abasiraamu baava mu Bawalabu era okujja mu Yuganda waaliwo enzikiriza ey’ekinnansi.

Enzikiriza zino zizze zeeyubula wakati mu buyuuguumo. Omulundi guno essira tulitadde ku buyuuguumo obuzze bubeerawo okuva mu kiseera Yuganda we yafunira obwetwaze. Ekiseera kyaliwo mu Yuganda Pulezidenti Idi Amin n’awera enzikiriza ezimu n’alekawo Abakatoliki, Abasiraamu, ekkanisa ya Yuganda n’abasodokisi.

Ebiwayi by’olaba mu Busiramu ku mulembe guno tebitandise leero, byali by’atandika dda. Uganda ng’emaze okufuna obwetwaze, ebiwayi bino by’akizuula nti, amakanda byali bigasimbye mu Buganda nga mu bitundu ebirala tebiriiyo. Abavubuka abaakulemberwa Sheikh omu omwatiikirivu baatandika, “National Association for Advancing of Moslems” (NAM). Naye baali tebalina mizikiti ne batandika okutalaaga eggwanga nga bagenda bagiwamba era, poliisi yabagumbulula e Bukanga n’ekuba amasasi agattirawo n’abantu.

Abatabbuliiki nabo nga bakulemberwa omukulu waabwe, baalumba omuzikiti gwa Kampala mukadde okuguwamba nga bagamba nti abakulembeze abaaliko mu kiseera ekyo baali babi nga tebasobola. Ebyaddirira yali nsiitaano eyafiiramu n’abaserikale ba poliisi n’embwa.

Yuganda bwe yafuna obwetwaze, waaliiwo okusika omuguwa wakati w’obulabirizi obwali mu Yuganda n’ebweru waayo. Era Ssaabalabirizi eyaliiwo mu kiseera ekyo bwe yafa, omukulembeze w’eggwanga mu kiseera ekyo yaleetawo eyali mukwano gwe ennyo. Kino ky’aleetawo akayuuguumo ab’e Namirembe nga banyiize era baamugaana okutuula e Namirembe kwe kutondawo obulabirizi bwa Kampala ng’ekitebe kiri Nakasero.

Ekkanisa yafuna eky’ekango bwe baalumiriza omulabirizi Janani Luwumu, okukukusa eby’okulwanyisa bya Obote okuva e Tanzania. Luwuumu yakwatibwa era ne wayita akaseera katono ne bamubika nti afiiridde mu kabenje kyokka, kyawakanyizibwa nti yatemulwa butemulwa ku biragiro bya Amin.

Eklezia katolika yo tebaalina nnyo kusika muguwa kwa lwatu okuva ku meefuga wabula, kyeyoleka nti aba Buganda baali bawagira KY. Ab’ebweru wa Buganda nga bawagira nnyo DP.

Naye mu gwe 2000 mu gwokusatu, Jospeh Kibwetere eyali akulira ekiwayi ekimu mu Bukatoliki, ekyagobereranga amateeka ekkumi, yayokya abantu abakunukkiriza 1,000 (lukumi) n’abatta.

Oluvannyuma w’atondebwawo ekibiina ekigatta ensikiriza za Kristo. Ate era ne watondebwawo ekirala ekigatta enzikiriza zonna ne kiziba enjawukana ezaaliwo kubanga basobola okutuula ne bavaayo n’eddoboozi limu ku nsonga yonna eriwo.

(Kisimbuddwa mu Bukedde nga 17-9-2017 nga kikyusiddwamu)

**EBIBUUZO:**

1. Weesigame ku kitundu ky’osomye olage obuyuuguumo bwa mirundi etaano obubaddeko mu nzikiriza ez’enjawulo okuva Yaganda lwe yafuna obwetwaze. (obubonero 10)
2. Omuwandiisi kyekango ki eky’amaanyi ky’alaze eky’agwa ku kkanisa ya yuganda? (Obubonero 2)
3. Omwaka gwa 2000, omuwandiisi anokoddeyo gwa ki?
4. Wadde obuyuguumo bubaddewo naye, omuwandiisi alaga nti waafunikawo essubi. Kino akiraze atya?
5. Nyonnyola amakulu g’ebigambo bino nga bwe bikozeseddwa mu kitundu ky’osomye.

* Obuyuuguumo
* Okweyubula
* Okutalaaga
* Ekiiwayi
* Batonzeewo

**EKITUNDU D**

4. Funza ekitundu kino mu bigambo nga 100. (Obubonero 20)

Cranmer Kalinda munnabyafuzi, omusomesa era omuwandiisi w’ebitabo afudde ategeka kufulumya kitabo ekipya, ekitabo kino abadde akituumye Emmambya akawungeezi ng’anyonnyola nti omuntu bw’awummula emirimu tekitegeeza nti obulamu bukomye awo.

Bannabyanjigiriza ne bannabyabufuzi bamwogeddeko ng’omusajja abadde **ettaala** y’ebyenjigiriza,gw’otunuulira n’ofuna ekifaananyi ky’omusomesa ekituufu. Olumu yatunuulira essomero eriri mu mbeera embi n’agamba nti ne bw’abeera n’enkoko ye gy’ayagala ennyo yali tayinza kugikkiriza kusula mu kasomero ng’ako.

Kalinda yafiiridde ku myaka 82 mu ddwaliro e Nakasero mu kiro ekyakeesezza ku sande, waakuziika e Ka lule Ssemuto ku lwokusatu. Eggulo omulambo gwe gwatwaliddwa mu maka ge ekabowa.

Dr Fiona muwala w’omugenzi yategeezezza nti amaka ga pulezidenti ge gabadde galabirira kitaawe n’okumuwa obujjanjabi obw’enjawulo. Emyaka etaano egiyise Gavumenti y’ebadde ejjanjaba kitaffe n’okumulabirira mu bintu bingi, kale afudde takukkulumira Gavumenti nga bwe by’alabise mu mawulire. Olwaleero bagenda kumusabira mu kkanisa ya St Stephen e kabowa era nga eno ye Kkanisa gy’abadde asabiramu.

Abantu bangi nnyo naddala baabadde yasomako nabo bamwogeddeko bingi okugeza polofeesa Masagazi Masaazi n’abalala. Polofeesa Masagazi agambye nti’ abantu batono naddala abasomyeko abaagala okuwandiika ebitabo mu Luganda ekintu ekivuddeko okubeera nga tuddiridde mu kuwandiika. Kalinda abaddde musajja muyivu, yatuuka n’okuweebwa okukulira ekitongole ekiteekateeka ebisomesebwa mu masomero ekya National curriculum Development centre. (NCDC)

Omuntu yandirowoozezza nti Kalinda yandibadde yeemalira ku kuwandiika Lungereza. Yavaayo n’adda mu Luganda n’awandiika ebitabo nga bazibumbira, kirimuttu, ne kiyita. Ebitabo ebyo bimuteeka ku ddaala erya waggulu ennyo mu lusse lw’abawandiisi.

Okuwandiika mu Luganda E.N. Kawere ye yasinga, M.B Nsimbi n’addako olwo Kalinda n’agoberera. Obutabo buno bulina obuzito era obuzito bw’ebitabo bya Kalinda abalonda ebisomesebwa mu masomero ga siniya bazze babironda okubeera ku bisomesebwamu abayizi abasoma oluganda n’okutuusa olwaleero. Birina ebisaanyizo byonna ebisaana okusomesa omuyizi. Byogera ku muvubuka ayita mu nsi n’amanya bw’efaanana n’okugyetegekera. Ebitabo bye byali bisobola okukyusa ensi.

Bw’otunuulira Kalinda ng’omusomesa era nze nsinga kumwesigamya ku lulimi Luganda, emisomo mingi abadde ayitibwa okubaako obubaka bw’awa. Asiize ekifaananyi ky’omusomesa ekirungi n’ayagazisa abantu abalala obusomesa. Ng’oggyeeko okubeera omusomesa mu kibiina, buli Kalinda w’abadde ayita ng’ayoleka omusomesa mu njogera n’enneeyisa.

Mwami C. Kalinda era amanyiddwa nnyo mu nsiike ye by’obufuzi era nga yali mu mativu nnyo n’ekibiina kye ekya N.R.M, ng’afaayo nnyo ku bantu abalala n’enkulaakulana yaabwe naddala mu kitundu ky’e Makindye. Era mu kitundu ky’e Makindye kino yatandiika amasomero okugeza nga Kasanga primary School, lyatandikira wansi wa muyembe, Bukasa Primary School lino ekibiina ky’abayizi kyali kya kiwempe, essomero ly’e Kyamula ly’alina obuzimbe nga bubi nnyo bwe yalituukako n’agamba nti “Ne bwe mbeera n’enkoko yange nga njagala nnyo sisobola kugikkiriza kusula mu kasomero kano” era wano we yasinziira okulirongoosa.

Mwami Kalinda era yeeyatandika eddwaliro ly’e Kiruddu nga yakatandika ng’akalwaliro akatono okuyamba abantu mu kitundu.

**BIKOMYE WANO.**