**P360/3**

**LUGANDA**

**Paper 3**

**Jul / Aug 2019**

**3 Hours**



**MUKONO EXAMINATION COUNCIL**

**Uganda Advanced Certificate of Education**

**LUGANDA**

Paper 3

**3 Hours**

**EBIGOBERERWA**

*Olupapula luno lugabanyiziddwamu ebitundu bisatu* ***A****,* ***B*** *ne* ***C****.*

*Mu kitundu* ***A****, kolamu ekibuuzo* ***kimu***

*Mu kitundu* ***B****, kolamu ebibuuzo* ***bibiri (2)*** *ekimu kiggye mu ppuloozi n’ekirala kimu kiggye mu bitontome.*

*Mu kitundu* ***C****, kolamu ekibuuzo kimu.*

*Kola ebibuuzo* ***bina*** *byokka awamu.*

**E.N.K KAWERE: Zinunula Omunaku**

1. Nnyonyola bulungi ensonga eziyamba Zinunula okutuuka ku buwanguzi mu lugero Zinunula omunaku. ***(Obubonero 25)***
2. Nokolayo obukuubagano mukaaga okuva mu lugero Zinunula Omunaku
3. Nnyonyola ensibuko yaabwo.  ***(Obubonero 12)***
4. Laga bulungi ekigendererwa ky’omuwandiisi kw’asinzidde okubuteeka mu lugero. ***(Obubonero 13)***

**M.B. NSIMBI : Bwali Butamanya.**

1. Nga weesigama ku bigenda mu maaso Bwali butamanya; Nnyonyola bulungi engeri omuwandiisi gy’atuzimbiddemu ekifaananyi ky’abakazi ab’omulembe guno mu lugero. ***(Obubonero 25)***
2. “mulina obujulizi obulaga ng’omwana ono wa mulenzi ono ………..” ………….Tubulina ssebo ……….” “ssebo ebigambo tubikwate mpola …….”
3. Baani aboogera ebigambo ebyo era bisimbuddwa mu ssuula ki? ***(Obubonero 5)***
4. Nga weesigama ku ssuula omusimbuddwa ebigambo ebyo, Nnyonyola bulungi obubaka abasomi bwe bafuna mu ssuula eyo. ***(Obubonero 5)***

**PULOOZI**

1. Soma ekitundu kino wammanga n’oluvanyuma oddemu ebibuuzo ebikikwatako

Omuwala Sarah Nabukeera,

Buswabulongo – Mityana.

Gyebale gyonna gy’okolera eggwanga, omwogezi omu yagamba nti “obufumbo bulinga mpuku ya golodi anti abamu babeera b’esunga kuyingira banyumirwe ebirimu ate abaliyo ng’abafa kiziyiro baagala kuddukayo.

Mwana wange, nali ndowooza nti bwoliyingira obufumbo kigambo kuyomba ogenda kukikomya, kati omwami waffe yakyadde ewa kitaawo omwezi oguwedde ng’agamba nti ekizibu kyalina naawe kya kuyomba, nti oyomba n’ennyenje nezikunkumuka” Agamba nti bw’otoyombako obeera ng’omulwadde. Yagambye nti buli kimu okitukiriza bulungi naye okuyomba kusuukkiridde. Omwami yagambye nti okuyomba nga mukyali mu mukwano yali takufaako kubanga nga temubeera mwenna, naye kati awulira akooye era yeekyaaye.

Mwana wange, teri musajja ayagala mukyala muyombi era teri muntu yenna ayagala kubeera na muntu muyombi mwana wange Sarah, oba tokimanyi okuyomba nga kwadiba dda, omuntu ayomba alaga omuntu atalina buvunaanyizibwa, omuntu yenna alina okufuga ebigambo n’okusengejja ebigambo byafulumya mu kamwake. Bwoyomba olaga omuntu atalina mpisa nakamu era eyakulira e manju ng’obusa bw’embuzi.

Waliwo okuyomba ng’okikoze okulaga obutali bumativu naye ng’era okikoze mu mbeera ey’obuvunanyizibwa katugambe n’obuuza munno nti owange oba lwaki wakoze kino? kyampisizza bubi n’okoma awo: okwo kwe kuyomba okulungi, ebigambo ebibi ate ng’abaana bawulira kigoba omusajja mu maka.

Ekisookera ddala, mwana wange okimanyi nti maama bw’abeera omuyombi n’abaana babeera bayombi, “mwana mugimu ava ku ngozi” Anti abaana basobola okulowooza nti okuyomba kulungi ate abaana bakoppa bazadde, Era mwana mubi avumya nnyina, “ kirabe kyatwala obuyombi bwa nnyina waakyo”. Era seewuunya bwe nali ewammwe! kawala kaffe akaavuma omwana w’omupangisa ekigambo ekinene ate nga naawe bye bigambo byokozesa.

Ng’ovudde ku baana ababo, mwana wange tosobola kubeera na mikwano ng’oli muyombi, buli muntu akwewala kubanga teri ayagala kubeera mu mbeera ya kuyomba anti “sekawuka kaali kakulumye ………..”

Abantu abasinga baagala mirembe kati bw’ova ku bantu ate omwami wo alina kukwewalira ddala oluusi nakuleka mu nnyumba, naye jjukira ago maka ge buli musajja ayagala n’akomawo awaka n’awummula. Ayagala alabe ku baanabe era mubeere mu mirembe, kati bw’oyomba ng’afuna wafunira emirembe oba mu kunywa oba n’okufuna omukyala omulala amuwa e mirembe.

Byebyo mwana wange, okuyomba kukomye bw’oba oyagala obufumbo obukubya akaga

Owuwo

Ssenga Namazzi

**Ebibuuzo**

1. Omunyumya w’emboozi eno azimbiddwa atya? ***(Obubonero 8)***
2. Laga obukugu bwayoleseza ng’anyumya okusobola okugyayo obubaka.

***(Obubonero 10)***

1. Mbeera ki omunyumya gy’alimu era owe ensonga lwaki ali mu mbeera eyo?

***(Obubonero 5)***

1. Nnyonyola amakulu agali mu bigambo bino ag’omunda
2. Obukubya akaga
3. N’ennyenje nezikunkumuka

***(Obubonero 2)***

**EBITONTOME**

**OKOT P’BITEK; Omulanga gwa Lawino**

***(kyakyusibwa Abasi Kiyimba)***

1. **Soma ekitontome kino wammanga n’oluvanyuma oddemu ebibuuzo ku nkomerero yaakyo;**

**OLUGENDO LWE PAGAK LWA NTIISA**

1. Omwami wange

Buli kiseera annyombesa

Nti mpitiridde okukkiririza mu bigambo bya balubaale;

Mbu olw’okuba kitange

Yali musawo wa kinnansi omukuukuutivu,

Nnemeddwa okuyiga enkola ey’omulembe

Ey’okugema endwadde n’okulabirira abalwadde.

Atuula annangira

Nti simanyi kukozesa ***Kwiniini***,

Wadde okwewala obukyafu obuleeta endwadde.

Ocol agamba

Nti mpitirizza okutya eddogo,

Kino ke kinnemesa okwanjulukuka ebirowoozo.

1. Baliraanwa baagamba baze

Nti mmange yaleeta eddagala awaka

Ery’okufulula eddogo

Abakazi abaguma

Lye baali baleese okutta abaana baffe.

Mbu abamu baali baleese ***agugu***

Ng’abalala baleese ***adraka***.

Ate abalala baamugamba

Nti jjajjange omukazi azaala maama

Naye yaleeta eddagala ekkambwe

Ng’aliggya mu Bamadi,

Mbu nga teritta baana lyereka lityo.

1. Wadde Ocol takkiriza

Nti ebintu by’Abaddugavu birina amaanyi,

Ebigambo bino biweraliikiriza nnyo,

Kubanga tayagalira ddala

Bantu bakolagana na ddogo.

1. Ocol buli kwekyusa anvuma

Nti ennyumba ye

Ngiyingizaamu buli akyama awaka

Nga mwe muli ne bannakyalo abatanaaba,

Abaddugala ebitagambika

Abawunya n’ekivundu

Ekibaleetera okunyookako ensowera!

1. Ocol agamba

Nti abeŋŋanda zange abamu,

Naddala bannamukadde,

Kya bulabe nnyo okubakyaza awaka,

Kubanga balina endwadde ez’akabi

Nga ebigenge n’akafuba,

Nga n’emibiri gibasiiwa buli ssaawa.

Alina obweraliikirivu

Nti endwadde zino

Ziyinza okukwata abaana baffe

Ye seŋŋange addira ddala awaka waffe,

Kubanga alina envunza n’ensekere;

Mbu ate n’omutwe gwe

Gulabika si mutereevu.

1. Oyo ye maama anzaala

Eby’okutukyalira yabiviirako ddala

Ng’ebigambo bya mukoddomi we

Tajja kubisobola;

Ggwe ate olaba amulangira

Okwagala okutta abaana abange be nzaala?

1. Ebigambo bino byonna

Ocol abyogera misana ttuku,

Nga tasse na ku ddoboozi.

Tatya bantu be oba abange kumuwulira

Wadde nga by’ayogera bibanyiiza.

**Ebibuuzo.**

1. Leeta embeera ssatu eziraga embeera y’omutontomi n’ensonga lwaki ali mu mbeera ezo? ***(Obubonero 6)***
2. Ekitontome kino kisengekeddwa kitya? ***(Obubonero 8)***
3. Obukugu bw’omuwandiisi bweyolekedde butya mu nzimba y’ekitontome kino?

***(Obubonero 8)***

1. Amaloboozi gazimbiddwa gatya mu kitontome kino? ***(Obubonero 3)***
2. Okwemulugunya kwa Lawino kweyoleka bulungi mu katabo Omulanga gwa Lawino’ Laga bulungi obutuufu bw’endowooza eno.  ***(Obubonero 25)***

**F. M. Masagazi: Mpaawo Kitakya**

1. Soma ekitontome kino wammanga n’oluvanyuma oddemu ebibuuzo ebikwatakko.

**BBOODA BOODA**

*Bbooda Booda*

*Muto wange yansaba mmugulire bbooda booda olw’engeri gye yali*

*Alabye abalala nga bafunamu ate mu mangu.*

*Nzijukira ebigambo bye wamu n’abantu be nnabuuzanga ku*

*“business’ ya booda booda*

*Bbooda booda saagigula ne kisigala nga kinnumiriza*!

1. Boodabooda y’eggaali, nandiki ppiki?

Boodabooda mu bwangu, boodabooda

Boodabooda mu mafuta, boodabooda

Boodabooda mu bisale,Boodabooda

Boodabooda mu nkukutu, Boodabooda

Boodabooda mu wenyuka, BoodaBooda

Booda Booda buli omu, Boodabooda

1. N’omala ofuna olukumi, n’olukumi lwa jjo

N’omala ofuna, ettwako, n’omutwalo gwa jjo

N’obiteeka mu ndyanga, n’oweza ennusu

Omusimbi n’oguweza, n’agula eggadi

Ebisente ne biwera, n’ogula eppiki

Boodabooda ge magezi, agakuwa ennusu.

1. Okugiyiga taata, omalayo kkumi

Okusonseka sekeni, obeerayo ssatu

Okulinnya n’esibamu, ogendayo ssatu

Amateeka n’olukusa, beerayo lumu

Okuzibala ozziweza, anti z’ekkumi.

1. Emmanyiira y’ebivuga, oyagala kkumi

Wasiwasi wa booda, essatu zimala

Okuyita ku bboosi, ennaku zo ssatu

Okunywera n;akkalira, omalayo ssatu

Okuyiga ebisale, ka lube lumu

Bw’obalaabala oziweze, ng’oli mu kkumi.

1. Ebirala munnange, oyagala kkumu

Poliisi ya city, eyagalwa yigwa

Obutaala bwa bbooda, omyansiza kumu

Ekizibaawo n’ekkooti, oyagala bina

Effolooma n’olisiba, byetaaga nnaku

Okuvugisa omukono osaanira oyiga.

1. Endala essatu-ttaano, nazo ze kkumi

Okumatira omulimu, weetaaga lumu

Obutabba bya beene, ezo ze ssatu

Tojjuza futa ttanka, nazo ze ssatu

Okubiyiga ebyo nno, z’ennaku ekkumi.

1. Waliwo bano abavumi, abaagala okkubwa

Atawezezza nkumi ttaano, yeetaga kkubwa

Akututteko omuntu, yeetaaga luyi

Abanyakula bbooda, balina kufa

Abatujooga ku bbooda tebasaana lekwa

Bwe bukodyo bwa booda, bw’olina ommanya.

1. Bwe nkulojjera bbooda, njagala oyige

Ogikwate ogivuge, ng’oli mukugu

Ka nkuwulizeeyo bino, ebyagalwa ommanya

Bboodabooda gwe mulimu, ogwagala okkolwa

Gulina ssebo ssente, eza buli nnaku

Akamere ne soda, tolema ggula

Omuwala ng’alwadde, obeera n’ennusu.

1. Boodabooda gwe mulimu, ogulimu kavu

Tonyoomanga olukumi, n’okumi, n’olukumi lwa jjo

Bw’oziwezanga olukumi, mwe muva enkumi

Okuzimba awasulwa, lwe lukumi n’olukumi

Okuweerera abaana lwe lukumi n’olukumi

Obuwejjere obugoba, lwe lukumi n’olukumi

Boodabooda kw’otuula, n’ofuna essanyu.

[

**Ebibuuzo**.

1. Amaloboozi gazimbiddwa gatya mu kitontome kino?  ***(Obubonero 3)***
2. Obubonero obweyambisiddwa mu kitontome bulina mugaso ki mu nzimba y’ekitontome kino?  ***(Obubonero 4)***
3. Olukusa lw’omutontomi lweyolese lutya mu kitontome kino?  ***(Obubonero 3)***
4. Okudiŋŋana ebigambo n’enyiriri kulina bukulu ki mu kitontome kino?

***(Obubonero 6)***

1. Ekitontome kino kisengekeddwa kitya?  ***(Obubonero 9)***
2. Embeera z’abantu ezabulijjo, zeyokeredde zitya mu bitontome bya Masagazi mu Mpaawo Kitakya?.  ***(Obubonero 25)***

**EKITUNDU C**

**EMIZANNYO: Wycliff Kiyingi**

**LOZIO BBA SSESIRIA**

1. a) Nnyonyola n’ebyokulabirako ebikolwa bya katemba Kiyingi bye yeeyambisiza

okufuula omuzannyo gwe omunyuvu ***(Obubonero 10)***

b) Bukodyo ki abulala obutali katemba obufuula omuzannyo okuba omunyuvu?

***(Obubonero 15)***

1. ........................(*Bwatuula)* Jane wali ku luguudo waliwo akwetaaga” (*Jane afubutuka n’adduka n’agenda*)

........................(*alinga ag’enda –bwalingiza*) eyeetaaga Jane ŋŋamba abadde atya eyeekasuka ng’engabi – abakwetaaga bakwetaagira mu nguudo? (Eri …..ŋŋamba ggwe, ani yeetaaga Jane mu luguudo?

.............................Simumanyi, ndabye kuntuma.

........................... (*yesisa*) ka ŋŋende anyinyonyole kwasinziira okwetaaga Jane mu nguudo.

1. Baani aboogerezeganya mu kitundu ekyo era kisimbuddwa mu kitundu ki mu muzannyo? ***(Obubonero 05)***
2. Aboogera mu kitundu ekyo bazimbiddwa batya okusobola okugyayo ekigendererwa ky’omuwandiisi? ***(Obubonero 20)***

**ELLY NATHAN KYEYUNE: Bemba Musota.**

1. Nnyonnyola n’ebyokulabirako engeri omuzannyo Bemba Musota gye gufuuse essomo eri banabyabufuzi ba Yuganda ab’omulembe gunno.

***(Obubonero 25)***

1. “ …………… Singa tekibadde nti akutumye okumukolera omulimu anzisaamu ekitiibwa wano tewandivuddewo …….”
2. Ani ayogera ebigambo ebyo era bisimbuddwa mu kitundu ki eky’omuzannyo?

***(Obubonero 3)***

1. Mbeera ki evuddeko omwogezi okwogera ebigambo ebyo? ***(Obubonero 4)***
2. Ayogerwako, agambibwa, nayogera ebigambo ebyo balina ssomo ki eri abasomi b’omuzannyo Bemba Musota?  ***(Obubonero 18)***

***Bikomye Wano***