**102/3**

**KISWAHILI**

Karatasi ya 3

**FASIHI**

**JUNI 2018**

**Muda: Saa 2½ hrs**

**MTIHANI WA PAMOJA WA MAJARIBIO - KASSU**

**Hati ya Kuhitimu Kisomo cha Sekondari**

**KISWAHILI**

**Karatasi ya 3**

**FASIHI**

**Muda: Saa 2½**

**MAAGIZO**

* Jibu maswali manne pekee.
* Swali la kwanza ni la lazima.
* Maswali hayo mengine matatu yachaguliwe kutoka sehemu nne zilizobaki; yaani: Hadithi fupi, Ushairi, Tamthilia na Fasihi Simulizi.
* Usijibu maswali mawili kutoka sehemu moja.
* Watahiniwa ni lazima wahakikishe kwamba kurasa zote za karatasi hii zimepigwa chapa sawasawa na kuwa maswali yote yamo.

**SEHEMU A : RIWAYA – LAZIMA**

**K. Walibora: *Kidagaa Kimemwozea***

1. “Kwani wewe wajua wamefanya nini?”

“Sijui na sitaki kujua.”

(i) Eleza muktadha wa dondoo hili. (alama 4)

(ii) Eleza mbinu ya kisanaa iliyotumika katika dondoo. (alama 2)

(iii) Fafanua hulka za anayeulizwa swali. (alama 4)

(iv) “Umdhaniaye ndiye kumbe siye.” Fafanua kauli hii kwa kurejelea riwaya ya Kidagaa Kimemwozea. (alama 10)

**SEHEMU B: TAMTHILIA YA KIGOGO**

2. Uliona nini kwa huyo zebe wako? Eti mapenzi!

i) Eleza muktadha wa dondoo. (alama 4)

ii) Andika mbinu mbili za lugha zinazojitokeza kwenye dondoo hili. (alama 4)

iii) Taja hulka za mnenaji unaojitokeza katika dondoo. (alama 2)

iv) Mwanamke ni kiumbe wa kukandamizwa. Thibitisha kauli hii ukirejelea tamthilia.

(alama 10

**AU**

3. Ni bayana kwamba viongzoi wengi katika nchi zinazoendelea wamejawa na tamaa na ubinafsi. Thibitisha kauli hii ukirejelea tamthilia ya kigogo. (alama 20)

**SEHEMU C: TUMBO LISILOSHIBA NA HADITHI ZINGINE**

**SHIBE INATUMALIZA**

**4.**  “Ndugu yangu kula kunatumaliza”

“Kunatumaliza au tunakumaliza”

1. Eleza muktadha wa dondoo hili. (alama 4)

(b) Fafanua maana ya kitamthali katika kauli ‘kula tunakumaliza’ (alam 10)

(c) Kwa mujibu wa hadithi hii, nbi kwa namna gani wasemaji wanadai kula kunawamaliza?

(alama 6)

**AU**

5. (a) “Mame Bakari”

Kwa mujibu wa hadithi hii, ubahaimu anaotendewa mwanamke unakuwa na athari mbaya kwake. Onyesha kwa mifano mwafaka. (alama 10)

1. “Masharti ya Kisasa”

“…mapenzi ni mateso,ni utumwa, ni ukandamizaji , ni ushabiki usio na maana.”

Thibitisha ukweli wa kauli hii kama unavyojitokeza kwenye hadithi.(alama 10)

**SEHEMU D : SHAIRI A**

6. MWANA

1. Kwani mamangu u ng’ombe, au u punda wa dobi?

Nakuuliza usambe, nayavunja madhehebi

Nalia chozi kikombe, uchungu wanisibabi

Hebu nambie

Kweli jaza ya kiumbe, ni madhila na mapigo?

MAMA

2. Nong’ona mwana nong’ona, sitafute angamiyo

Sinipe kuja sonona, kwa uchungu na kiliyo

Babayo mkali sana, kubwa pigo la babayo

Kwani kelele kunena, huyataki maishiyo?

Hilo nakwambia.

MWANA

3. Sitasakamwa kauli, nikaumiza umiyo

Nikabeba idhilali, nikautweza na moyo

Siuvuwati ukweli, hazidisha gugumiyo

Baba hafanyi halali, nawe hwachi vumiliyo

Hebu nambie

Kweli jaza ya kiumbe, ni madhila na mapigo?

Nambie ipi sababu, ya pweke kwenda kondeni

Nini yako matulubu, kulima hadi jioni?

Na jembe ukidhurubu, ukilitua guguni

Yu wapi wako muhibu, Baba kwani simuoni?

Hebu nambie

Kweli jaza ya kiumbe, ni madhila na mapigo?

Baba kwani simuoni, kuelekea shambani?

Kutwa akaa nyumbani, na gumzo mitaani

Hajali hakuthamini, wala haoni huzuni

Mwisho wa haya ni nini, ewe mama wa imani?

Hebu nambie

Kweli jaza ya kiumbe, ni madhila na mapigo?

Na kule kondeni kwako, ukate kuni kwa shoka

Ufunge mzigo wako, utosini kujitwika

Kwa haraka uje zako, chakula upate pika

Ukichelewa vituko, baba anakutandika

Hebu nambie

Kweli jaza ya kiumbe, ni madhila na mapigo?

Chakula kilicho ndani, ni jasho lako hakika

Kiishapo u mbioni, wapita kupokapoka

Urudi nje mekoni, uanze kushughulika

Ukikosa kisirani, moto nyumbani wawaka

Hebu nambie

Kweli jaza ya kiumbe, ni madhila na mapigo

MAMA

Wanitonesha kidonda, cha miaka na miaka

Usidhani nayapenda, madhila pia mashaka

Nakerwa na yake inda, na sasa nimeshachoka

Ninaanza kujipinda, kwa mapambano hakika

Hilo nakwambia

**MASWALI**

a) Mtunzi wa shairi hili alikuwa na dhamira gani katika kutunga shairi hili. (alama 2)

b) Shairi hili la aina gani. Toa ithibati. (alama 2)

c) Yataje mambo yoyote matano anayoyalalamikia mwana. (alama 5)

d) Eleza kanuni zilizotumika kusarifu ubeti wa tatu. (alama 5)

e) Andika ubeti wa saba kwa lugha tutumbi. (alama 4)

f) Eleza maana ya maneno haya yaliyotumika katika shairi hili.

(i) jaza (alama 1)

(ii) muhibu (alama 1)

**7. SHAIRI B**

Soma shairi hili kisha ujibu maswali

1. Punda kalibebe gari, gari limebeba punda

Mwalimu ana pakari, muashi vyuma adunda

Jaji gonga msumari, sonara osha vidonda.

Kinyume mbele

2. Saramala ahubiri, muhunzi tiba apenda

Mganga anaabiri, baharini anakwenda

Hata fundi wa magari, anatomea vibanda

Kinyume mbele

3. Wakili anahiyari, biashara kuitenda

Mtazame askari, akazakaza kitanda,

Mkulima mashuhuri, jembe limemshinda

Kinyume mbele

4. Apakasa daktari, ukili anaupinda

Saveya kawa jabari, mawe anafundafunda,

Hazini wa utajiri, mali yote aiponda,

Kinyume mbele

5. Msemi huwa hasemi, wa inda hafanyi inda

Fahali hawasimami, wanene waliishakonda

Walojitia utemi, maisha yamewavunda

Kinyume mbele

6. Kiwapi cha kukadiri, twavuna shinda kwa shinda

Tele haitakadari, huvia tulivyopanda

Mipango imehajiri, la kunyooka hupinda

Kinyume mbele

**MASWALI**

a) Mtunzi alikuwa na malengo gani alipotunga shairi hili? (alama 3)

b) Licha ya tarbia, eleza bahari nyingine zinazojitokeza katika shairi hili. (alama 4)

c) Eleza namna mtunzi alivyoutumia uhuru wake. (alama 5)

d) Ni mbinu gani inayotawala shairi hili? (alama 2)

e) Uandike ubeti wa nne katika lugha nathari. (alama 4)

f) Eleza toni ya shairi hili. (alama 2)

**SEHEMU E**

**8. FASIHI SIMULIZI**

1. Eleza vigozivinne vya kuainisha methali . (alama 4)

2. Eleza fani zinazozijenga vitendawili vifuatavyo: (alama 4)

i) Ajenga ingawa hana mikono

ii) Jani la mgomba laniambia habari zinazotoka ulimwenguni kote

3. Nini tofauti kati ya misimu na lakabu? (alama 2)

4. i) Mviga ni nini? (alama 2)

ii) Fafanua hasara zozote tano za mviga (alama 5)

5. i) Tambua kipera cha maka yafuatayo (alama 2)

“Wewe ni ‘mbumbumbu kiasi kwamba ukiona picha yako kwenye kioo unashangaa ulimwona wapi mtu huyo.

ii) Ngomezi ni nini? (alama 1)