**P360/2**

**LUGANDA**

**Paper 2**

**Jul / Aug 2016**

**3 Hours**



**MUKONO EXAMINATIONS COUNCIL**

**Uganda Advanced Certificate of Education**

**LUGANDA**

**(Okukyusa, Okuwandiika emboozi, Okusoma Bwino, N’okufunza)**

Paper 2

**3 Hours**

**EBIGOBERERWA**

* *Olupapula luno lugabanyiziddwamu ebitundu bina A, B, C, ne D*
* *Ebitundu A, C ne D bya buwaze.*
* *Mu kitundu B oweereddwa ebyokulondako by’oyagala okuddamu.*
* *Ddamu nga bw’olagiddwa mu buli kitundu.*

**EKITUNDU A**

*Ddamu ebibuuzo byombi mu kitundu kino*

1. a) Kyusa ekitundu kino okizze mu Luganda.

There has been so many conflicts in Uganda relating around social, political and economic issues. For the conflicts in the Rwenzori region which may be due to cultural or political causes we need to urgently attend to the needs of women and children. During times of conflict, women and children tend to suffer more. In a UNICEF report about the impact of conflict on children, it is very clear that where peace becomes a rare commodity, children exposed to extreme violence hardly have any option for normal growth and development. Livehoods are shattered, families displaced, siblings injured and conflict heightens children’s exposure to physical, psychological and sexual violence as well as neglect by caregivers .

***(Obubonero 15)***

b) Kyusa ekitundu kino okizze mu lungereza ***(obubonero 15)***

Nga tugoberera empisa ezoobuntubulamu, bw’oba obuuza omulala osaanye otandike n’ebigambo nga; “wasuze otyanno!”, “osiibye otyanno?”, okusinziira ku kiseera, olwo oteekeko n’enva nga bwe kiba kyetaagisizza gamba nga; ssebo, nnyabo, musomesa, musawo, n’ebiringa ebyo.

Si kirungi kutandiika kubuuza muntu mukulu nti, “oli otya?” weewaawo nga kiyinza okukozesebwa mu b’ekinywi. Bw’oba obuuza omuntu omukulu tekiba kya buntubulamu ggwe okusooka okumuwa engalo. Kino kiteekeddwa kuva eri ye bwaba ayagadde okukukwatako mu bugalo.

Bw’oba osika*ᵑᵑ*ano n’omulala mu mikono, tomusika gyoli nti oluubirira kunuula mukono gwe okuva ku kibegaabega.

**EKITUNDU B**

*Kola 2(a) oba 2(b)*

2. a) Ku mitwe egikuweereddwa londako gumu oguwandiikeko emboozi ya bigambo nga

400.

1. Bw’otava ku mulungi
2. Enyambala y’ekinnansi
3. Ssinga tewali ggwe
4. Poliisi ya Uganda

Oba

b) Ku mitwe gino londako ebiri ogiwandiikeko nga bw’olagiddwa.

***(Obubonero 15 x 2=30)***

1. Obadde okola mu kampuni emu ne mukwano gwo omulenzi gwe mwasomanga naye. Ye abadde akola nga maneja ate ggwe nga ayaniriza abagenyi. Emirimu tegikyakutambulira bulungi. Muwandiikire ebbaluwa erekulira.
2. Mukirisitu munnammwe afudde. Abadde akola ku lukiiko olufuzi olwa Ekelzia. Wandiika obubaka obukubagiza bw’ogenda okuweereza ggwe nga Ssaabakritu.
3. Ggwe muwandiisi w’olukiiko oluteekateeka akabaga kammwe akabasiibula ku ssomero (Leaver’s party). Wandiika ebiteeso by’olukiiko lwammwe olw’okuna .
4. Obutiko obubaala.

**EKITUNDU C**

3. Soma ekitundu kino n’oluvannyuma oddemu ebibuuzo ku nkomerero yaakyo. ***(Obubonero 20)***

Mu myaka gy’obukulembeze bwa Milton Obote obw’omulundi ogw’okubiri obulwadde bwa mukenenya bwakwata abantu, naddala mu masaza abiri, ery’ekkooki n’ery’e Buddu, mu bitundu ebyo ebiriraanye ensalo za Tanzania. Abantu baasoberwa kubanga omuntu gwe baabeeranga naye nga mulamu nga bamulaba atandiikiriza okulwala, gye byaggweeranga nga afudde! Abantu nno munnange bafiira ddala era amasaza ago gajjula entiisa.

Abantu abaasinganga okufa baali bantu bato, naddala abo abaali ku gw’okusuubula. Abasuubuzi baatambulanga nga banoonya ebyamaguzi era kirabika eyo gye baatambuliranga obulwadde gye baabuwa kankulanga. Okuviira ddala mu bibuga nga Mutukula, Kyotera, Kaliisizo okutuukira ddala e Masaka, waaliwo endowooza nti mukenenya ava ku ddogo. Ebigambo byayiti*ᵑᵑ*ananga nti abasuubuzi abavaako akabasa beebo abaafuna ebyamaguzi ku bbanja okuva mu Tanzania, mbu bwe baalemwa okusasula amabanja abalogo b’e Tanzania ne babaweereza ebiteega ebyatandika okubatirimbula okubamalawo.

Ku nsonga eno ey’obutakkiriza nti mukenenya bwali bulwadde obuzinze Uganda, eriyo abaagamba nti gavumenti ya Obote yabumanya mbu naye n’ebusirikira. Obote n’ekibiina kye ekya UPC bwe baamala okwewa*ᵑᵑ*amya ku bukulu oluvannyuma lw’okubba obululu bwa DP mu 1980, Yoweri Museveni yatandikirawo okubalwanyisa.

Olutalo lw’ekiyeekera lwamutawaanya nnyo ne gavumenti ye. Awo we baagambira nti ku kizibu ky’okulwanyisa abayeekera abaali baagala okumusuuza akagaati yali tayagala kwongerako ate kya bulwadde obwali butandise okuwemmenta Bannayuganda. Ebya siriimu we byaviirayo abantu okubitegeerera ddala obulungi nti buladde obwali bulina okunoonyerezebwako n’okujjanjabwa ng’abantu bangi bagenze ezzirakumwa.

Buganda esaana ekkirize nti erina obulwadde obugiruma. Omulwadde yenna bw’agaana okukkiriza nti yeetaaga eddagala era ayinza obutawona. Okukkiriza n’okutegeera ebizibu Buganda byerina y’entandikwa y’okubivuunuka.

***(Kisimbuddwa mu; Buganda ku Ntikko, aka C.P Mayiga)***

**Ebibuuzo**

a) Ekitundu kino kiwe Omutwe ogukituukirako. ***(0bubonero 2)***

b) Nokolayo ensonga nnya lwaki abantu boomu masaza ga Buddu ne Kkooki bajjula entiisa.

***(obubonero 4)***

c) “Akabi tekabula musombi” Nga weesigama ku Bannabuddu ne Bannakkooki laga

olugero luno gye lutuukira ku kirwadde ekyali kibasenza ezzirakumwe. ***(Obubonero 6)***

d) Nokolayo ensonga emu lwaki gavumenti ya Obote teyavaayo bukuukuubira

okwenganga mukenenya. ***(Obubonero 2)***

e) Omuwandiisi abadde atukubira kifaananyi tusobole okutegeera kyaliko. Omuwandiisi ali

ku ki? ***(Obubonero 2)***

f) Nnyonnyola amakulu g’ebigambo bino nga bwe byeyambisiddwa mu kitundu ky’osomye.

***(Obubonero 4)***

1. Baabuwakankulanga
2. Akabasa
3. Okubatirimbula
4. Akagaati

**EKITUNDU D**

4. a) Funza ekitundu kino mu bigambo nga 100. ***(obubonero 20)***

Nassejjera mpolampola n’eriggo lyange okutuuka mu kayumba kange nga n’obudde bukunidde. Ekyeggulo ku olwo ssaakikombako ng’omwoyo gwange gwonna guli wa Namutta. Kyazira kugwa ku kiriri kyange ne mpulira ng’omutwe gumbobba okukamala, amangu ago nga nzenna n’amaanyi ganzigweddemu. Ekiro ekyo nasula nkaaba anti nga walumbe antunuza bikalu.

Nabukeereza nkokola anti nga nzenna nneekaniikiridde ng’akayonsa obubiri nga ᵑᵑenda wa ssenga kumutegeeza ku bulwadde obwali bunkaabya akajiijiiri. Bwe natuuka eyo nga munnyonnyola nga walumbe bwe yampita. Olwabisirisa nti nga naye amaziga gamuyitamu. Luno ne mmanyira ddala nti obwange bukuze. Okugenda okugezaako okuyimuka we nnali ntudde nga sikyasobola. Awo bansitulawo busituzi, leero nga sikyalina na gezza. Ssenga aleese ku mmumbwa ye Namuggirano, ansiriddeko naye nga nnyabo wange akoowoola abombye.

Enkoko zaali zikookolima ekiro ekyo, nagenda okuwulira ng’emiranga nti, “Agenda agenda”. Mazima ddala nnali *ᵑᵑ*enda. Anti olwo okusitula kutuuse obudde okugenda okuvaako eddiba nga by’ensiba bikutuka. Abantu besomba wamma ggwe ng’ekiri awo kitokota si kisaanikire.

Enkeera w’olunaku olwo abantu bonna olwamala okulya nga batandiika kumperekerako. Bansibirira entanda era ne bampa n’ebirabo birungi nnyo ng’omwo mwe muli embugo eza kimote, ebitentegere era n’emisana. Embugo zonna baasinsumika kubanga mu nsi mwe nali ngenda okuyita nga temuyitamu yeetisse mugugu. Olwemala ebyo byonna nga batandika kumperekerako. Abamu bagendanga batema emiranga abalala nga bavuuvuuma.

Buli we baayitanga baagendanga basaatuuka busaatusi era ebisimbe ebyali awo byonna byayonooneka kubanga buli muntu yeeyitiranga buli we yayagalanga. Twatuuka ku kagga akayitibwa malaalo. Akagga ako lwakuba katono naye nga kantiisa nnyo. Okumanya nga kaali ka ntiisa abantu bonna olwakatuukako ne basirika be cce.

Bannange bonna abaali bamperekerako olwatuuka ku kagga kano nga batandika kunsiibula. Ng’olwo eggendo ndisigalako bw’omu. Entiisa, okukaaba, leero naanyumya ki! Bannange baddayo bakuba ebiwoobe nga nange ntandika kwepekecca, bw’omu. Kyokka ebiseera ebimu nalingamu essuubi nti sirirema kudda. Nga walumbe bwe yampita, kale bw’alimala oku*ᵑᵑ*amba bye yampitira nditera ne nkyusa obuwufu.

***Bikomye Wano***