P320/1

**FASIHI YA KISWAHILI**

**NATHARI NA USHAIRI**

**KARATASI YA KWANZA**

JULY/AUGUST 2016

SAA TATU

NTUNGAMO PRIVATE SECONDARY SCHOOLS

JOINT MOCK EXAMINATIONS

Uganda Advanced Certificate of Education

MTIHANI WA MWIGO 2O16

**FASIHI YA KISWAHILI**

**KARATASI YA KWANZA**

NATHARI NA USHAIRI

MUDA: SAA TATU

**Magizo:**

* Jibu maswali matatu kwa ujumla , swali la kwanza na la pili ni ya lazima kwa watahiniwa

Wote .

* Chagua Swali moja kutoka sehemu ya “CH”

**SEHEMU YA A (UFAHAMU)** **alama 33**

**1.** Soma taarifa ifuatayo kisha ujibu maswali yanayofuata

**MWANAMKE KATIKA JAMII ZETU**

Kilimo Ni Wa Mgongoo Wa Nchi nyingi za kiafrika. Kwa miaka mingi sana imejulikana kuwa uchumi wa nchi unakuzwa Zaidi na watu mashambani. Wengi watu hao wa mashambani wanaohusika Zaidi ni wanawake ambao hujitolea muhanga na kufanya mambo mengi kutwa moja. Kwa kuwa mfumo wao wa kufanya kazi ni huo huo siku nenda, siku rudi, matokeo ya juhudi zao huwa ni ya kadiri tu, lakini ni yenye kunifaisha nchi nzima.

Hebu tumwangalie mwanamke wa wastani katika jamii ya kawaida ya mwanafrika pamoja na shughuli zake za siku nzima na hata kwa mwezi na mwaka.

Mwanamke huyu masaa yake ya kazi yanakuwa karibu masaa kumi na sita siku na hata akilala usiku ni kujibwaga tu. Jambo la kushangaza ni kwamba mwanamke huyo hanung’unikii hali hii na kushindana na wanaume , bali huchukulia kama ni wajibu wake. Kwa sababu wanawake hutenda kwa hiari na mapenzi yao. Wao hunuia kufanya kazi vizuri Zaidi na Zaidi kila wakati na kwa hivyo huzalisha mali Zaidi.

Wengi wa akina mama hawa hudamka saa kumi na moja alfajiri kutengeneza kiamshakinywa au kupasha moto kiporo, kunadhifisha viunga vyao, kukama ng’ombe (Kama wanao) na kutayarisha mifugo tayari kwa mchungaji kuipeleka malishoni. kama mifugo Si ya Kupelekwa malishoni, kina mama hao hutafuta majani ya ng’ombe.

Baada ya shughuli hizi, wao huenda shambani ambapo hulima na kupanda au kupalilia na kuvuna.

Baada ya kujiona wamechoka kulima, huenda kutafuta kitu cha kurudi nacho nyumbani. Huenda kuchuma mboga za majani au kutafuta vijikuni au kubeba chochote walichovuna. Mabwana wengine huwa shambani pamoja na wake zao, lakini hawahusikii sana katika kazi hizo za kubeba kuni au kutafuta mboga.

Wanawake wanaporudi kutoka kondeni kama hawani maji huenda kuteka maji. Aghalabu huwabidi kwenda mbali kuteka maji, maana vijijini hakuna mifereji ya mabomba na visima, mabwawa, maziwa na mito iko mbali na vijiji. Wakishapata maji hupika na baada ya kula chakulahuendawakafikiria habari ya kufua nguo, na kishja kutengengeneza chajio, yaani chakula cha jioni. Kama kuna kuuza maziwa na bidhaa nyingine mwanamke huyu atapanga ya mauzo.

Kichwa pa mama huyu huzalishwa mambo mengi ya kukuza uchumi. Kila watembeapo utawaona kila wakati wamo mbioni wakifanya mambo ya kujiinua kiuchumi. Hebu mchunguze mama anayerudi kutoka shambani na mgongoni huenda ikawa amebeba mtoto pamoja na kiondo kilichojaa chakula na pengine ni mja-mizito anashona sweta la mtoto au mumewe; akilini aanafikiriya jinsi atakavyolisha familia yake. Wanawake wa aina hii hutaenda kazi mithili ya mchwa. Hawachoki na kila siku huwa kiguu na njia kufanya kazi wazipatazo na wazimuduzo. Kama mtu mjuzi wa uchumi akipiga hesabu ya kazi na pesa zina zotokana na juhudi hizi ataona huenda wanawake hao hufanya kazi zinazoiniza shilingi 500 kwa siku.

Katika hali kama hii hatuna budi kuona kwamba wanawake huelemewa na mizigo mikubwa

mikubwa na hatimaye kunyonya damu na nguvu zao na kuifuja miili yao na kuzeeka haraka haraka.

Tukikumbuka umuhimu wa wanawake katiika jamii, mbali na ule wa kuwa wachukua mimba. Wazazi na walezi wa watoto wetu, mwanamke ni mwenzi na msuhuba kwa mwanamume na ni sehemu muhimu ya nguvu-kazi inayoaminika katika kuleta na kukuza maendeleo ya jamii zetu. Pia tusisahau wingi wao mbali na uhodari , juhudi na maarifa waliyonayo. Katika hali kama hii taifa lolote lile jukumu Kubwa sana la kukumbuka, kuheshinu na kulinda kazi za wanawake kuishi kibinadamu.

Ili kufikia lengo hii haitoshi kuzungumuza na koropoka kwenye vyombo vya habari, linalohitajika ni kuelimisha umma; kike kwa kiume. Waelimishwe wanawake kwa sababu wengi wamelemaa na kuvia kudhani kwamba hali zao ni hali za majaaliwa na kwamba yote magumu wayetendayo ni wajibu kwao pia Ipo haja ya kuwaelimisha wanaume – wanaume waelimishwe kujua kipimo cha usumbufu wa mwanamke; Na si kiipimo cha usumbufu wao tu, bali kipimo cha utu, usuhuba na wenzi wao na kisha wajibu wa pande mbili , kiukeni na kuumeni. Wanaume wengi hawatambui hayo, wanahisi kwamba nafasi ya mwanamke katika jamii ni kuzaa na kujukuu, kupika na kupakua, kufua na kupiga pasi, kusafisha na skufuta , kulima na kuvuna – bas! pengine heshima anayopewa mwanamke ni ile ya ni ile ya kutekwa kisaikolojia; yaani ya kusifiwa kiuzuri, kimavazi na kulindwa kwa wivu na uchungu. Wakati utakapofika ambapo wanawake na wanaume watakuwa wameelimishwa na kuelimika ndipo kila upande utakapofahamu wajibu na upasao wa kuishi kimasikilizano na maendeleo mengi yatapatikana.

**Maswali**

(a) Kulingana na taarifa hii, ni kwa nini kilimo ndicho uti wa mgongo wa nchi nyingi za kiafrika? *alama 4*

(b) Eleza angalau mambo matatu muhimu yanayomkabili mwanamke katika hali ya usumbufu

*Alama 6*

(c) Mwandishi anatoa mapendekezo yapi ili kutatua shida za mwanamke? *Alama 6*

(d) Wanaume wengi kiutamaduni na kijamii wanadharau na kuwakandamiza wanawake wakidhaani kwamba wanawake wanastahili kufanya kazi gani? *Alama 6*

(e) Kuhingana na taarifa hii, toa sababu moja inayosababisha kuzeeka haraka haraka kwa wanawake katika. Famii zetu *alama 3*

(f) Eleza maana ya maneno haya kama yalivyotumiwa katika taarifa *alama 8*

(i) Kutenda kazi mithili ya mchwa

(ii) Hudamka

(iii) Siku nenda, siku rudi

(iv) Mja mzito.

**SHEMU YA B (NATHARI) ALAMA 33**

2. Soma habari ifuatayo halafu ujibu maswali yanayofuata

Tosa na Tosi walikuwa marafiki chanda na pete, ulimi na mate, uta na upote walipendana kama ukucha na kidole. Waliaminiana kama kaburi na maiti. Daima waliandamana pamoja kama mtu na kivuli chake, tupilia mbali jogoo na tembe.

Vijana hawa waliishi katika kijiji cha Tuchange, tarafa ya kitundu wilayani oldupai. Hiki ni kijiji maarufu kwa usasi wa wanyamapori. Siku moja vijana wote barobaro wa Tuchange waliazimia kwenda kulumbata wanyama. Mwenye uta akautwaa, mwenye sime akaishika mwenye fumo akalibeba. Alimradi kila janadume lilijitokeza likiwa timamu kabisa kupambana na mnyama yeyote yule awaye hata kama ni nyamaume.

Kumbe Tosi alipungukiwa silaha. Yeye hakuwa na mkuki. Akamwomba sahibu yake Tosa amwazime mkuki mmoja. Tosa alihiari na kwenda mbio nyumbani kwa babuye akapachua mkuki uliopachikwa darini akamletea mwandani wake. Ziara ikaanza. Vijaana walijitoma msituni. Wanyama walizinduliwa wakakimbia ovyo. Wenye balaa ole wao! Walipatikana na mwamana wa kupatwa na mishale au vigumba. Wenye sudi walinusurika na kusalimisha roho. Walakini asiye na bahati habahatishi. Tosi hakuambulia windo lolote nusura akate tamaa. Alijikaza kisabuni. Akavuta subira, naye akapata heri. Jua lilipoanza kuaga miti, Alimkurupusha mbango au nguruwe –mwitu. Naye bila kimeme alimfuma la Pajani. Mnyama yule hakusita wala kuanguka chini licha ya unyende mkubwa uliotoka jari moja. Tosi Alimwandama chanjari kwa kasi za dhati zake. Lakini wapi. Ngiri alinunua pijo miguu niponye hadi akayeyulia msituni. Tosi alikata tamma ya kumpata na kurudi kwa wenzake kichwa chini, uso ardhini.

Bwana mdogo alipowafahamisha wenzi wake kwamba mnyama yule ametoweka huku ana mkuki pajani, upepo uligeuka. Tosa alilia kwa mayowe makali akibwata kwamba anautaka mkuki wake. Madai haya mapya yalimshangaza kila mtu.

Kesho yake baraza la wazee wa kijiji lilikutana chini ya kikao cha mzee Jura kwenye kivuli cha mwarubaini. Hapakuwa na cha msalie mtume. Baada ya mjadala mrefu hukumu ilitolewa kwamba Tosi aende porini akalete mkuki ule. Kwani Tosa na aila yake, waliukataa katakata mkuki wa aina yoyote.

Ziara ya mauti na uzima ilifanywa. Baada siku arobaini Tosi alirudi na mkuki wa wenyewe pamoja na siri mfukoni. Sherehe ilifanywa ya kumkabidhi Tosa mkuki wake. Kesho yake Tosa aliwaalika vijana wenzake kujumuika uwanjani pao pa michezo iliwaushuhudie mchezo mpya wa mpira unaocheza kwa kupitishwa kinywani na kutolewa nyumani. Walipiga duru mchezo ukaanza. Kila mtu aliumeza mpira na kuutoa lakini Tosa alipoumeza tu hivi, mpira ulikataa kutoka. Ulikatalia tumboni mwake tosi alilia kwa uchungu na hamaki, “Nautaka mpira wangu”. Kila mbinu ilifanywa ili Tosa autapike

Mpira wa wenyewe lakini mpira uling’ang’ania tumboni kukutu.

**MASWALI**

(a) Kulingana na habari, eleza maana ya kwenda kulumbata wanyama. **Alama 4**

(b) Kimaandishi, mwandishi wa habari hii ana ubingwa wo wote anaoonyesha hasa tukizingatia matumizi ya lugha? Jitetee kwa kutoa mifano miwili **alama 6**

(c) Eleza hisia unazoweza kupata baada ya kusoma taarifa hii **alama 4**

(d) Hadithi hii inakufundisha nini? Eleza **alama 4**

(e) Eleza maana ya misemo ifuatayo **alama 10**

(i) Waliamiana kama kaburi na maiti

(ii) Alijikaza kisabuni

(iii) Ziara ya mauti na uzima.

(iv) Jua lilipoanza kuaga miti

(v) Walijitoma msituni.

(f) “Mkuki kwa nguruwe kwa mwanadamu mchungu”methali hii ina maana gani kulingana na taarifu hii

**SEHEMU YA CH USHAIRI**

**Abdilatif Abdulla: Sauti ya Dhiki**

**3. Soma shairi lifuatayo kisha ujibu maswali**

1. Sitokuwanayo, dawamu daima

Dhiki nilonayo, iliyon’egema

Ta’wa mbali nayo, utuwe mtima

2. Utuwe mtima, na kutabaradi

Papatuwe kama, uwa la waridi

Zitakapokoma, zake tashididi

3. Zake tashididi, zinganilemeya

Nitajitahidi, kuzivumiliya

Nitpate muradi, ninaongojeya

4. Ninaongojeya, pasi ati ati

Kwa moyo mmoya, tamaa sikati

Ungalimatiya, si kwamba sipati

5. Si kwamba sipati, kwa kukawa kuja

Hatuwa sivuti, mudawe nongoja

Saa haipiti, talivaa koja

6. Talivaa koja, la yangu subira

Nipate natija, ilo barabara

Subira kwa mja, ndilo jambo bora

7. Ndilo jambo bora, litakikanalo

Hili kila mara, mtu awe nalo

Makubwa madhara, kutokuwa nalo.

**MASWALI**

(a) Fafanua maudhui ya shairi hili **alama 8**

(b) Chambua bahari ya shairi **alama 6**

(c) Andika ubeti wa kwanza katika lugha ya nathari **alama 4**

(d) Kwa kutoka mifano, tambua mbinu za kisanaa ambazo zinapatikana katika shairi hili **alama4**

(e) Eleza maana ya maneno haya kama yalivyotumiwa katika shairi **alama 10**

(i) Tija

(ii) Mtima

(iii) Kutabaradi

(iv) Ungalimatiya

(v) Dhiki

(f) Kwa nini shairi hili linaweza kuitwa wimbo? Toa sababu moja **alama 2**

4 . Soma shairi lifuatayo kasha ujibu maswali yanayofuata

**WASIWASI ENDA ZAKO**

1. Wasiwasi n’ondokeya , ondoka enenda zako

Ondoka andama ndiya, n’ondosheya uso wako

Ondoka! Wanisikiya? Ziwate jeuri zako

Jishughulishe na yangu wayatakiyani?

2. Wasiwasi siitaki suhuba yako si nzuri

Haisitahamiliki, uwovu umekithiri

Inganyoshwa hainyoki, ikukutene kikiri

Siitaki yako shari, enda zako wasiwasi

3. Huna kazi ufanyayo, ela kufwafitinisha

Viumbe na zao nyoyo, vitwa kuwagotanisha

Hiino ndiyo kaziyo, yenye kukufurahisha

Ni kazi isokuchosha, mno umeizoweya

4. Tukaapo wanambiya, hayawi niyatakayo

Kwamba tamaa ngatiya, nasumbuwa wangu moyo

Kwamba hata hingojeya, hayo niyangojeyayo

Ng’o! siyapati hayo, ni bure najisumbuwa

5. Mara waja habari, mamboyalivyo nyumbani

Ati mambo si mazuri, mambo yote tafashani

Wanitaka nifikiri, usemayo ni yakini

Nisononeka moyoni, upate kufurahika

6. Au mara hunijiya, na kingine kisahani

Kukhusu zao afiya,hao waliyo nyumbani

Huwa hwishi kunambiya, hali zao taabani

Zingawa; watakiyani? Ni zako au ni zao?

7. Na mara huja nambiya, nitakapotoka humu

Ya kwamba yaningojeya, nde maisha magumu

Ulionikusudiya, ni kunitiya wazimu?

Kama ndiyo yako hamu, basi unshatahayari

8. Huo urafiki wako, wa kuja niungulisha

Kunipa masikitiko, na mateso yasokwisha

Kutoka leo ni mwiko, sitautaka maisha

Kamwe hutanikondesha, tokomeya mwana kwenda.

**MASWALI**

**(**a) Taja na kueleza maudhui muhimu kutoka shairi hihi **alama 12**

(b) Eleza lengo kuu la mshairi katika shairi lake hili **alama 4**

(c) Andika ubeti wa tatu katika lugha ya nathari **alama 5**

(d) Chambua bahari ya shairi hili **alama 6**

(e) Ni ubeti upi ambao unaonyesha kwamba mhusika anayezungumiziwa katika shairi ni mnafiki, mwenye nia ya kumletea huzuni na mateso anayezungumza ? Toa hoja moja kuletea jibu lako. **alama 3**

(f) Eleza maana ya kimalizio cha ubeti wa mwisho kutoka shairi hili **alama 3**

**MWINYI HATIBU MOHAMED**: Malengo wa Mrima

5. Soma shairi lifuatalo kisha ujibu maswali

Nchi ni ile ambayo, imekita ardhini

Siyo ile iombayo ghaibu majirani

Taratibu siyo hiyo, wanachi twambizaneni

Daina hukaa chini, maganja ya mpewaji

Chumo lote mitaji, leo limo manganjani

Bepari na wanyonyaji, wasalie maguguni

Shime utektlezaji , vingine havifanani

Daima hukaa chini, maganja ya mpewaji

Twaishije tujihoji, wananchi humu nchini

Kila tunachoitaji, kupatakwe egenini

Hiyo ni tete haviji,tongo tupangusaneni

Daima hukaa chini, maganja ya mpewaji

Kuomba wataalamu, ni mwendo haulingani

Tupate wa humu humu, wajuza wa kila fani

Mbele washike hatamu, kwa mapimo na makini

Daima hukaa chini, maganja ya mpewaji

Sione Tanzania, tukamba I maskini

Si kweli twasingizia hebu kwanza tuoleni

Ardhi imeenea, janibu zote barani

Daima hukaa chini, maganja ya mpewaji

Tuufuate wongozi,pamwe na nyingi Imani

Tushiriki kila kazi, na mambo yalomkini

Mikopo ina kinyenzi si kitu cha tumaini

Daima hukaa chini, maganja ya mpewaji

Yote hatuyatimizi, alotimiza ni nani

Lakini tawe maiz, tusizurure mijini

Tukamshabihi kozi, kipanga au kunguni

Daima hukaa chini, maganja ya mpewaji

Shujaa itakiwavyo, aonekane vitani

Na sisi vita tunavyo,roho kwa roho ugani

Kutegemea vilivyo, kondo tujiamueni

Daima hukaa chini, maganja mpewaji

**MASWALI**

(a) Eleza dhamira ya mtunzi wa shairi hili **alama 4**

(b) Chambua bahari ya shairi hili **alama 6**

(c) Andika ubeti wa kwanza katika lugha ya nathari **alama 5**

(d) Kwa kutoa mfano mmoja onyesha jinsi mtunzi anvyotumia mbinu ya inkisasiri katika shairi hili **alama 3**

(e) Wewe kama mwananchi wa Uganda, taifa ambalo kwa kiasi kikubwa linategemea mikopo kutoka mataifa yaliyondelea shairi hili linakufundisha nini? Toa hoja tano **alama 10**

(f) Eleza maana ya maneno yafuatayo kama yanavyo tumiwa katika shairi hili **alama 6**

(i) ghaibu

(ii) Kutegemea

(iii) Janibu

6. Soma shairi lifuatalo kisha ujibu maswali yanayofuata **alama 34**

**UJAMAA**

Tanzania ni yetu, mwingine kutozumbuka

Nasi ni wajibu wetu, kupambika

Mtwaa mambo mshatu, kundini ataponyoka

Tuishipo kwa tabaka, kigome hatuambui

Twendeni kiujamaa, tusijigawe tabaka

Ujamaa wakataa, pogo hazikuongoka

Isitughuri tamaa, mwishowe ni kupomoka

Tuishipokwa tabaka, kigombe hatuambui

Zote haki za nchini, na nafasi kadhalika

Asisimame Fulani, pekee akazinyaka

Ni zetu sote mnani, isiwe kughafilika

Tuishipo kwa tabaka, kigombe hatuambui

Ujamaa wahimiza, tufanye kazi shiriki

Kundi kubwa hufupiza, kazi ikarahisika

Na ambalo latatiza, halichukui dakika

Tuishipokwa tabaka kigome tatuambui

Bidii ikithirishwe, zamani za kutumika

Penye songo panyooshwe, tuone pamenyooka

Vya mbali viumanishwe, tamthili ya ukoka

Tuishipo kwa tabaka, kigome tatuambui

Ujamaa kwetu mti, mbolea nyingi zataka

Zimwagiwe katikati, pembeni utafujika

Hii ni yake shuruti, si ulimi katamka

Tuishipo kwa tabaka, kigome hatuambui

**MASWALI**

(a) Fafanua vipengele vifuatavyo kama vinapozingatiwa katika

(i) Manthnawi

(ii) Tarbia

(iii) Mizani

(iv) Kipande  **alama10**

(b) Tambua na ueleze angalau maudhui matano yanayoweza kupatikana katika shairi hili **alama 10**

(c)Taja mkarara wa shairi la hapo juu na ueleze maana yake **alama 04**

(d) Toa na ueleze angalau hoja tano kudhihirisha umuhimu wa ujamaa katika nchi husika kulingana na shairi hili  **alama 10**

**MWISHO**